
2
НЭГ. ДУУ ЧИМЭЭНИЙ БОХИРДЛЫН ЭРХ ЗҮЙН АСУУДАЛД ДҮН ШИНЖИЛГЭЭ ХИЙСЭН БАЙДАЛ
Нэгдсэн Үндэсний Байгууллагаас баталсан Хүний Эрхийн Түгээмэл Тунхаглал, Монгол Улсын Үндсэн хуулийн 16 дугаар зүйлийн 16.2 дах хэсэгт Монгол улсын иргэн “эрүүл, аюулгүй орчинд амьдрах, орчны бохирдол, байгалийн тэнцэл алдагдахаас хамгаалуулах эрхтэй” гэж заасан буюу Монгол улсын иргэд эрүүл аюулгүй орчинд амьдрах эрхтэй. Гэвч бодит байдалд бид тус эрхийг хангалттай эдэлж чадахгүй байгаа бөгөөд үүний шалтгаан нөхцөлийн нэг нь орчны бохирдол буюу хүрээлэн буй орчинд сөргөөр нөлөөлж буй хүний хүчин зүйлээс хамааралтай болон хамааралгүй олон төрлийн нөлөөллүүд юм. Дэлхий нийтэд хүний эрүүл мэнд, амьдрах орчинд нөлөөлдөг сөрөг нөлөөлөл буюу бохирдлуудыг дараах үндсэн 7 төрөлд хувааж тодорхойлсон байдаг.[footnoteRef:1] [1:  The 7 Different Types of Pollution Explained, Холбоос: https://www.alphaenvironmental.com.au/7-different-types-pollution-explained/ ] 

· Агаарын бохирдол – Автомашины утаа, гэр ахуйн зуухнаас ялгарах утаа, үйлдвэрийн хийн болон утаа ялгаруулалт, тоосонцор (PM2.5, PM10)
· Усны бохирдол – Үйлдвэрийн хаягдал ус, ахуйн бохир ус, химийн бодис, хүнд металл усаар дамжих бохирдол
· Хөрсний бохирдол – Хог хаягдал, пестицид, бордоо, газрын тос, хүнд металл, уул уурхайн бохирдол
· Дуу чимээний бохирдол – Замын хөдөлгөөн, үйлдвэрийн дуу чимээ, барилгын ажлын дуу чимээ, өсгөгчөөр дамжих өндөр дуу чимээний  бохирдол, бусад өндөр дуу чимээ ялгаруулагч тоног төхөөрөмж
· Гэрлийн бохирдол – Хот суурин газрын хэт их гэрэлтүүлэг, гэрлийн цацаргалт шөнийн амьдралын хэв маягт нөлөөлөх
· Цацрагийн бохирдол – Цөмийн осол, цацраг идэвхт бодисын алдагдал, эмнэлгийн болон үйлдвэрлэлийн цацраг идэвхт эх үүсвэр
· Дулааны бохирдол – Үйлдвэрийн дулааны хаягдал, цахилгаан станцын хөргөлтийн ус, хотын дулааны сөрөг үзэгдэл
Дуу чимээний бохирдол нь хүний эрүүл мэнд, амьдрах орчинд нөлөөлдөг дээрх 7 төрлийн бохирдлын нэг мөн. Дуу чимээний бохирдлыг эх үүсвэрийн төрлөөр дараах байдлаар ангилж болно.[footnoteRef:2] Түүнчлэн оршин суугчид нөлөөлж буй бүх дуу чимээ нь хүрээлэн буй орчны чимээ шуугиан (ахуйн дуу чимээ буюу олон нийтийн дуу чимээ) бөгөөд энэ нь ажлын байран дахь чимээ шуугиан (мэргэжлийн онцлогоос шалтгаалах дуу чимээ)-аас ялгаатай байдаг.  [2:  Дуу чимээний бохирдол, түүнээс сэргийлэх, орчны аюулгүй байдлын хяналт зохицуулалт,: Гадаадын зарим орны туршлага, Г.Алтан-Оч нар, Холбоос: https://www.uih.mn/upload/sudalgaa/files/501_8788360.pdf ] 

· Үйлдвэр, аж ахуйн нэгжийн ялгаруулж буй дуу чимээ, 
· Барилгын ажлаас ялгарч буй дуу чимээ,
· Автомашинаас ялгарч буй дуу чимээ, 
· Төмөр замын дуу чимээ, 
· Агаарын хөлгийн дуу чимээ, 
· Бусад (амьдрах орчны дуу чимээ, нам давтамжийн дуу чимээ гэх мэт). 
Дуу чимээний бохирдлыг зохицуулах хоёр төрлийн зохицуулалтын арга байдаг. 
· Дуу чимээний хэмжилт хийх боломжгүй уламжлалт аргаар шийдвэрлэх зохицуулалт
· Дуу чимээний физик шинж чанарт үндэслэн үнэлгээний арга, стандартыг тодорхойлон зохицуулах арга. 
Тус зохицуулалтын аргууд нь дуу чимээний бохирдлын болон хүний үйл ажиллагаанаас үүдэлтэй бие, сэтгэхүйд сөргөөр нөлөөлөх үйлдвэр, техник, тоног төхөөрөмж, тээврийн хэрэгсэл зэргээс үүдэлтэй дуу чимээний зохист түвшнийг зохицуулахаас гадна автомашины дуу чимээний зөвшөөрөгдөх хязгаарыг тогтоох, шөнийн цагийн дуу чимээний хүрээ хязгаарыг тусгайлан заах замаар иргэдийн амьдрах орчныг хамгаалах нийтлэг зорилгод чиглэгдсэн байна. 
Дуу чимээг хүнд нөлөөлж буй байдлаар нь тааламжтай эсхүл тааламжгүй буюу хүсээгүй дуу чимээ гэж ангилдаг бөгөөд хүчтэй дуу чимээ нь хүний бие, ялангуяа сонсголын эрхтнийг гэмтээх эрсдэлтэй байдаг тул хөдөлмөрийн аюулгүй байдал, анагаах ухааны салбарт дуу чимээний үнэлгээний тоон стандартыг олон улсад мөрдөж байна. Түүнчлэн хүрээлэн буй орчны сөрөг нөлөөлөл, нойрны эмгэг, зүрхний өвчлөл, тархалт, нэмэгдэж байгаатай холбогдуулан ДЭМБ-аас замын хөдөлгөөний дуу чимээ, хүрээлэн буй орчны дуу чимээний талаарх удирдамжийг 2018 онд шинэчлэн баталсан.[footnoteRef:3]  [3:  Дэлхийн эрүүл мэндийн байгууллага, Холбоос: https://www.who.int/our-work/science-division/research-for-health  ] 

Хүнд дуу чимээний бохирдол нь эрүүл мэнд, өдөр тутмын амьдралын аль алинд нь нөлөөлдөг байна. Хүсээгүй дуу чимээ нь Физиологийн эрүүл мэндийг гэмтээх эрсдэлтэй. Зүрх судасны эмгэг, цусны даралт ихсэх, стрессийн түвшин өндөр байх, чих шуугих, сонсгол муудах, нойргүйдэл болон сэтгэх түгших үр дагавар зэрэг эрүүл мэндийн хэд хэдэн нөхцөл байдалтай холбоотой байдаг. ДЭМБ-аас Европт дуу чимээний хүний эрүүл мэндэд хор хөнөөл учруулах босго хэмжээ болох 55 децибелээс дээш өндөртэй замын хөдөлгөөний дуу чимээнд 113 сая хүн өртөж байгааг тодорхойлжээ. 
Хүүхдүүд дуу чимээнд онцгой өртөмтгий байдаг ба хүүхдэд үзүүлэх нөлөө нь хүүхдийн бие бялдар, сэтгэл зүйн эрүүл мэндэд ноцтой аюул учруулж, хүүхдийн сурлага, зан харилцаанд сөргөөр нөлөөлдөг байна. Түүнчлэн өндөр настай хүмүүс зүрх судасны өвчлөлтэй болохоос гадна аутизмтай хүүхдүүдэд айдас түгшүүрийг мэдрүүлж орчноос зайлсхийх, өөрсдийгөө тусгаарлах гэх мэт сөрөг нөлөөг үзүүлдэг байна. 
Зэрлэг ан амьтдын хувьд дуу чимээ бол орчинтойгоо харилцах үндсэн арга зам нь юм. Жишээлбэл загасны олон төрөл зүйл аялах, харилцах, хооллохдоо дуу авиаг гол хэрэгсэл болгон ашигладаг. Антропоген дуу чимээ нь амьтдад муугаар нөлөөлж, махчин амьтан, олзыг илрүүлэх, түүнээс зайлсхийх зэрэг нарийн тэнцвэрт байдлыг өөрчлөх замаар эрсдэлийг нэмэгдүүлж, харилцаа холбоо, ялангуяа нөхөн үржихүйн үйл ажиллагаанд дуу чимээг ашиглахад саад учруулдаг. 
Хүний үйл ажиллагаанаас үүдэлтэй усан доорх дуу чимээний бохирдол далайд зонхилж байгаа бөгөөд дуу чимээ нь агаараас илүү усаар дамжин хурдан тархаж, далайн экосистемийг сүйтгэх гол эх үүсвэр болж, далайн хөхтөн амьтад, загас, сээр нуруугүй амьтад зэрэг далайн амьдралд ихээхэн хор хөнөөл учруулдаг байна. Антропоген дуу чимээний гол эх үүсвэрүүд нь худалдааны хөлөг онгоц, тэнгисийн цэргийн дууны аппарат, усан доорх дэлбэрэлт, ачааны хөлөг онгоцнууд сэнс болон дизель хөдөлгүүрүүд байдаг байна. 
1.1. Холбогдох асуудлуудыг томьёолох
Монгол улсын хувьд 1992 онд ардчилсан нийгэмд шилжсэн цаг үеэс хойш хотжилт нэмэгдэж, хүмүүсийн төвлөрөл ихсэж, үйлдвэржилт, автоматжуулалт хурдтай хөгжсөн. 2024 оны сүүлээр Улаанбаатар хотод албан ёсоор 1,768,151 хүн буюу нийт хүн амын 50 хувьтай тэнцэх хэмжээний хүн амьдарч байна.[footnoteRef:4] Дээрх хүмүүсийн төвлөрөл болон техник технологийн хөгжилтэй уялдан хүрээлэн буй орчинд нөлөөлөх сөрөг нөлөөлөл буюу орчны бохирдлын хэмжээ эрчимтэй нэмэгдсээр байна. Судлаачийн зүгээс дүгнэхэд, Улаанбаатар хотын хувьд илүүтэй агаарын бохирдол, хөрсний бохирдол, усны бохирдол, дуу чимээний бохирдол тулгамдсан асуудал болоод байна.  [4:  Статистикийн мэдээллийн нэгдсэн сан, Холбоос: https://www2.1212.mn/Stat.aspx?LIST_ID=976_L03&type=tables ] 

Тус асуудал олон нийт тодорхой хэмжээнд анхаарал хандуулдаг боловч бусад төрлийн бохирдолтой харьцуулахад дуу чимээний бохирдлыг эрүүл мэндэд төдийлөн аюултай гэж үздэггүй байна. Гэвч дэлхий дахинд дуу чимээний бохирдол нэмэгдэхийн хэрээр хүний эрүүл мэндэд үзүүлэх сөрөг нөлөөллийн талаарх баримт нотолгоо жил бүр нэмэгдсээр байгаа тул сүүлийн үед иргэд болон холбогдох төрийн байгууллагын эрх бүхий этгээдүүд дуу чимээний бохирдолд тодорхой анхаарал хандуулж эхэлж байна. 
Монгол улсад үүсээд буй дуу чимээний бохирдолтой холбоотой асуудлуудыг тодорхойлохоос өмнө юун түрүүнд дуу чимээний бохирдлын талаарх ерөнхий ойлголтыг тунгааж үзэх нь зүйтэй. 
1.1.1. Дуу чимээний бохирдлын нийтлэг шалтгаан 
Байгаль орчноос шалтгаалсан объектив шалтгаан: Галт уулын идэвхжил, газар хөдлөлтөөс үүдэлтэй дуу чимээний бохирдол буюу газар хөдлөлт нь маш их чичиргээ үүсгэж, хүрээлэн буй орчинд хохирол учруулж барилга зам зэрэг дэд бүтэц нурж сүйдэх тохиолдолд дуу чимээний бохирдол үүсдэг. Үүнээс гадна аянга, салхи, шуурга зэрэг байгалийн бусад үзэгдлүүд ч хүний мэдрэлийн системд нөлөөлдөг чанга дуу чимээг үүсгэдэг. Монгол улсын хувьд байгаль орчноос шалтгаалсан дуу чимээний бохирдол төдийлөн үүсдэггүй буюу энэ талаар судалсан судалгаа хийгдээгүй байна. 
Хүнээс шалтгаалсан субьектив шалтгаан: Нийт хүрээлэн буй орчинд үүсэж буй дуу чимээний бохирдлын 90 гаруй хувь нь хүний буруутай үйл ажиллагаанаас үүдэлтэй бөгөөд эдгээр нь дараах үндсэн эх үүсвэрүүдэд хуваагдана. Үүнд:
· Замын хөдөлгөөнд оролцож буй тээврийн хэрэгсэл,
· Төмөр зам,
· Нисэх онгоцны чимээ,
· Худалдаа, үйлдвэрлэл,
· Барилгын ажил, 
· Өдөр тутмын амьдралын улмаас үүсэх дуу чимээ 
Үйлдвэрлэл хөгжсөн хотуудад үйлдвэр нь дуу чимээний бохирдлын эх үүсвэр болдог бол хөгжиж буй улсын шинээр бий болж буй хотуудад барилгын ажил нь дуу чимээний эх үүсвэр болдог. Харин манай улсын хувьд хүн ам нь нийслэл хотдоо төвлөрдөг тул дуу чимээний бохирдлын гол шалтгаан нь замын хөдөлгөөнөөс үүсэж буй дуу чимээний бохирдол бөгөөд түүнчлэн орон сууцны эрэлт, эдийн засгийн өсөлтөөс шалтгаалж барилгын ажлаас үүсэж буй дуу чимээний бохирдол болон уул уурхайн үйлдвэрлэлээс шалтгаалсан дуу чимээний бохирдол мөн том шалтгаан болж байна. Энэ талаар судалгааны дараагийн хэсгүүдэд тусгайлан авч үзэх болно. 
1.1.2. Байгаль орчин болон хүнд үзүүлэх нөлөөлөл
Дуу чимээний бохирдол нь хүн болон амьд амьтдын биед шууд болон шууд бус дан болон хавсарсан нөлөөлөл үзүүлдэг. Зөвшөөрөгдсөн босго хэмжээнээс давсан дуу чимээний давтамж нь чихэнд тархаж, тархи болон чихний хоорондох дууны дохиог зөрчихөд хүргэдэг. Тиймээс дуу чимээ ихтэй орчинд байнга ажилладаг хүмүүсийн биед дараах шинжүүд илэрдэг. Үүнд: 
· Зүрх судас, мэдрэл, сонсголын системд хортойгоор нөлөөлдөг. Цусны даралт ихсэхэд хүргэдэг. Мэдрэлийн системд нөлөөлж нойргүйдэх, нойр хулжих шалтгаан болдог. Чихний сонсох чадамжийг бууруулж ядаргаанд ороход хүргэдэг. 
· Дуу шуугианд дасан зохицож сураагүй, дуу шуугианыг тэсвэрлэх чадвар багатай хүмүүс илүү хүчтэй өртдөг. Жишээ нь хөдөө орон нутгаас шилжиж ирсэн хүмүүс хотын дуу шуугианд өртсөнөөр эрүүл мэндээрээ илүү хохирдог. 
· Нисэх онгоцны буудалд ойр амьдардаг хүмүүс цочимхой, нойр муутай болдог. Байнгын дуу чимээтэй орчинд ажиллаж, хотын төвд амьдардаг хүмүүс нам гүм орчинд байдаг хүмүүстэй харьцуулахад илүү уур уцаартай, аймхай, өөртөө илгэлгүй, гутранги байдаг нь хэд хэдэн судалгаагаар тогтоогдсон байна. Дуу чимээ ихтэй орчинд анхаарал төвлөрүүлэх амаргүй тул ажлын бүтээмж ч багасна. 
· Машины хөдөлгүүрийн хүнгэнээн, дуут дохиолол дунд удаан байвал зүрхний хэмнэл алдагддаг. Энэ нь дархлаа муу хүмүүст амьсгал давчдах, багтрах зэрэг шинжээр илрэх бол зүрх муутай хүнийг зүрхний шигдээст ч хүргэх аюултай. 
· Дуу чимээний бохирдол хүүхэн нүдний хүүхэн харааг мөн тогтворгүйжүүлдэг. Энэ нь нас тогтох үед хараа хурдан муудахад нөлөөлдөг байна. 
· Чанга дуу чимээтэй орчинд дотор тавгүйтэх нь их тул ходоод гэдэсний үйл ажиллагаа саарч, энэ нь олонтоо давтагдвал хоолны шингэц мууддаг. 
· Байгалийн амьд орчны тэнцвэр алдагдаж амьтдын амьдралын хэв маягт өөрчлөлт ордог.

1.1.3. Байгаль орчин хүрээлэн буй амьтдад үзүүлэх нөлөө
Дуу чимээний бохирдол хүнд нөлөөлөхөөс гадна амьтадад мөн тодорхой хэмжээнд нөлөөлдөг буюу дараах сөрөг нөлөөллүүд амьтдын амьдралын хэв маягт үүсдэг байна. 
· Хотын шувуудын хоол хүнсээ олох болон үржилд ороход нь саад болдог
· 50-400 гц давтамжтай дууны хүчтэй долгион нь Далайн амьтдын тэнцвэрийн уутны эд эсийг гэмтээдэг. 
· Түүнчлэн хүний үүсгэсэн дуу чимээ нь сарьсан багваахайнууд олзоо олохын тулд дууны аппарат барихад саад болж, хөхтөн амьтдад олз барихад хүндрэл учруулдаг. 
· Дуу чимээний бохирдлоос шалтгаалж хоол тэжээлийн гинжин хэлхээ алдагдаж, зарим зүйлийн амьтад мөхөх эрсдэлтэй байдаг.
· Ихэнх амьтдын төрөл зүйл дуу чимээнд өртдөг, ялангуяа дуу чимээнд мэдрэмтгий зарим зүйл хамгийн ноцтой хохирдог.

1.1.4. [bookmark: _Hlk208500181]Дуу чимээний бохирдлын талаарх эрх зүйн зохицуулалтын асуудал
Манай улс 1986 онд Орон сууц, иргэний барилгын дуу шуугианы байж болох түвшин буюу хүлцэх түвшинг баталсан. Түүнчлэн барилгыг гадаад дуу чимээнээс хэрхэн тусгаарлах, үүнд ямар материал, технологи хэрэглэх тухай Зам тээвэр, барилга, хот байгуулалтын сайдын тушаал ч мөн хүчин төгөлдөр үйлчилж байна. Монгол улсын хууль, тогтоомжид туссан дуу чимээний бохирдолтой холбоотой зохицуулалтуудыг ерөнхийд нь дараах байдлаар 3 ангилж болж байна. Үүнд:
· Хөдөлмөр хамгаалалтай холбоотой дуу чимээний сөрөг нөлөөллийг бууруулахтай холбоотой зохицуулалтууд 
· Орон сууц, барилгын дуу тусгаарлах стандарт, норм, дүрмийн зохицуулалт
· Дуу авианы тусгай тоног төхөөрөмжийн стандарт, норм, дүрмийн зохицуулалт
Харин хүрээлэн буй орчны дуу чимээний талаарх эрх зүйн орчин бүрдээгүй буюу Монгол улсын холбогдох эрх зүйн зохицуулалтууд зөвхөн нийтийн орон сууц дахь хөршийн эрхийн хүрээнд сөрөг нөлөөлөл байдлаар өнөөдрийг хүртэл зохицуулж ирсэн байна. Энэхүү зохицуулалт нь Иргэний хуульд заасан хөршийн эрх болон зөрчлийн тухай хуульд заасан амгалан тайван байдал алдагдуулах гэх ерөнхий утгын хүрээнд заавал хууль зүйн тайлбар ашиглах замаар дуу чимээний бохирдлыг тодорхойлох төвөгтэй нөхцөл байдлыг үүсгэж байна. Түүнчлэн Монгол улс буюу Улаанбаатар хотод дуу чимээний бохирдол үүсгэж буй 3 том хүчин зүйлийн нэг болох замын хөдөлгөөнөөс үүсэлтэй дуу чимээний бохирдол болон барилгын ажил явагдах үеийн дуу чимээний бохирдлын талаарх зохицуулалт дутмаг байна. 
[bookmark: _Hlk211418254]Түүнчлэн дуу чимээний нөлөөллийг хэмжих талаар эрх зүйн зохицуулалтууд тодорхой хэмжээнд тусгагдсан боловч тус дуу чимээний бохирдол хүний биед хэрхэн нөлөөлөх болон хүлцэх хэмжээг тогтоосон аливаа нэгэн эрх зүйн акт хууль тогтоомж батлагдаагүй байна. Учир нь Монгол Улсад хүчин төгөлдөр мөрдөгдөж буй хууль тогтоомжийг агуулсан Эрх зүйн мэдээллийн нэгдсэн систем (Legalinfo.mn)-ээс дуу чимээний бохирдлын тухай эрх зүйн зохицуулалтыг шүүж үзэхэд дараах хууль тогтоомжууд дуу чимээний нөлөөллийн талаарх тусгагдсан буюу энэхүү хууль тогтоомжуудаар хязгаарлагдаж байна. 
	№
	Хууль, тогтоомжийн оноосон нэр
	Холбогдох зүйл, хэсэг, заалт
	Агуулга

	
Шууд байдлаар дуу чимээний бохирдлын талаар зохицуулсан зохицуулалтууд


	1
	Монгол Улсын Үндсэн Хууль
	16 дугаар зүйлийн 2 дахь хэсэг
	Монгол Улсын иргэн дараахь үндсэн эрх, эрх чөлөөг баталгаатай эдэлнэ:
Эрүүл, аюулгүй орчинд амьдрах, орчны бохирдол, байгалийн тэнцэл алдагдахаас хамгаалуулах эрхтэй; 

	
	
	19 дүгээр зүйлийн 3 дахь хэсэг 
	Хүн эрх, эрх чөлөөгөө эдлэхдээ үндэсний аюулгүй байдал, бусад хүний эрх, эрх чөлөөг хохироож, нийгмийн хэв журмыг гажуудуулж болохгүй.

	
	
	38 дугаар зүйлийн 2 дугаар хэсгийн 7 дахь заалт

	Засгийн газар төрийн хуулийг биелүүлж, аж ахуй, нийгэм, соёлын байгуулалтыг удирдах нийтлэг чиг үүргийн дагуу дараахь үндсэн бүрэн эрхийг хэрэгжүүлнэ:
Хүний эрх, эрх чөлөөг хамгаалах, нийгмийн хэв журмыг бэхжүүлэх, гэмт хэрэгтэй тэмцэх арга хэмжээ авч хэрэгжүүлэх;

	2
	Зөрчлийн тухай хууль
	5 дугаар бүлгийн 5.5 дугаар зүйлийн 1 дэх хэсэг
	Нийтийн зориулалттай орон сууцанд шөнийн цагаар бусад оршин суугчдын амгалан тайван байдлыг алдагдуулсан бол хүнийг нэг зуун нэгжтэй тэнцэх хэмжээний төгрөгөөр, хуулийн этгээдийг нэг мянган нэгжтэй тэнцэх хэмжээний төгрөгөөр торгоно. (Шөнийн цаг гэж хөдөлмөрийн тухай хуульд заасны дагуу тухайн өдрийн 22:00 цагаас 06:00 цаг хүртэлх хугацааг хэлнэ);

	
	
	5 дугаар бүлгийн 5.18 дугаар зүйлийн 2 дахь хэсэг
	Холбооны, эсхүл олшруулах, дуу авиаг чангаруулах техник хэрэгслийн ашиглалтын талаар тогтоосон журам зөрчсөн бол хүнийг тавин нэгжтэй тэнцэх хэмжээний төгрөгөөр, хуулийн этгээдийг таван зуун нэгжтэй тэнцэх хэмжээний төгрөгөөр торгоно.

	
	
	14 дугаар бүлгийн 14.7 дугаар зүйлийн 16 дахь хэсэг
	Хуулиар хориглосон тусгай дуут болон гэрлэн дохио суурилуулсан тээврийн хэрэгсэл жолоодож замын хөдөлгөөнд оролцсон бол хүнийг нэг зуун нэгжтэй тэнцэх хэмжээний төгрөгөөр торгоно.

	
	
	14 дугаар бүлгийн 14.7 дугаар зүйлийн 24 дахь хэсэг
	3амын хөдөлгөөний дүрэмд заасан тээврийн хэрэгслийн дуут дохио өгөх журам зөрчсөн бол хүнийг хорин нэгжтэй тэнцэх хэмжээний төгрөгөөр торгоно

	
	
	17 дугаар бүлгийн 17.1 дүгээр зүйлийн 18 дахь хэсгийн 6 дахь заалт
	чанга яригч ашиглан оройн 22:00 цагаас дараа өдрийн 08:00 цаг хүртэлх хугацаанд сонгуулийн сурталчилгаа явуулж, бусдын амгалан тайван байдлыг алдагдуулсан

	3
	Орон сууцны тухай хууль
	9 дүгээр зүйлийн 4 дэх хэсгийн 3 дахь заалт
	Орон сууцны хорооллын хэсэгчилсэн ерөнхий төлөвлөгөө боловсруулахад дараахь шаардлагыг биелүүлнэ: 
Хүрээлэн буй орчинд сөрөг нөлөө, үр дагавар гаргуулахгүй байх.

	
	
	17 дугаар зүйлийн 1 дэх хэсгийн 7 дахь заалт
	саун, нийтийн халуун усны болон угаалгын газар, нийтийн бие засах газар, зориулалтын бус байранд нийтийн хоолны газар ажиллуулах, 40 дБА-аас их хэмжээний дуу чимээ гаргах;

	4
	Барилгын тухай хууль
	12 дугаар зүйлийн 1 дэх хэсгийн 3 дахь заалт
	Барилгын зураг төсөл дараахь шаардлагыг хангасан байна: 
Барилга байгууламжаас хүрээлэн байгаа орчинд сөрөг нөлөө үзүүлэх дуу чимээ, доргио, утаа, хорт хий, өндөр үелзлэл, хог хаягдал, цацраг идэвхт бодис, хөрсний бохирдол зэргээс хамгаалагдсан байх;

	5
	Байгаль орчныг хамгаалах тухай хууль
	20 дугаар зүйлийн 1 дэх хэсгийн 3 дахь заалт
	Хүн амын эрүүл, аюулгүй орчинд амьдрах нөхцөлийг хангах, байгаль орчныг хамгаалах зорилгоор байгаль орчинд гаргах хортой, аюултай бодисын агууламж, үзүүлэх сөрөг нөлөөллийн түвшний хэм хэмжээ / цаашид "байгаль орчны чадавхийн хэм хэмжээ"гэх/ -г дараахь үзүүлэлтээр тогтооно 
Чимээ, шуугиан, чичиргээ, цахилгаан соронзон талбай болон физикийн бусад хортой нөлөөллийн хүлцэх хэм хэмжээ;

	
Шууд бус байдлаар дуу чимээний бохирдлын талаар зохицууласан зохицуулалтууд


	6
	Иргэний хуулийн 12 дугаар бүлгийн 4 дүгээр дэд бүлэг
	134 дугаар зүйлийн 1 дэх хэсэг 
	Хоёр талаасаа харилцан нөлөөлж болох хил залгаа эзэмшил газар болон бусад үл хөдлөх эд хөрөнгийг хөрш залгаа эд хөрөнгө гэж үзнэ.

	
	
	134 дугаар зүйлийн 2 дахь хэсэг
	Хөрш залгаа эд хөрөнгө өмчлөгч буюу эзэмшигч нь хуулиар тогтоосон эрх, үүргээ хэрэгжүүлэхээс бусад тохиолдолд нөгөө талынхаа эрхийг харилцан хүндэтгэх үүрэгтэй.

	
	
	135 дугаар зүйлийн 1 дэх хэсэг
	Хөрш залгаа эд хөрөнгийн нэг талын өмчлөгч буюу эзэмшигч нь өөрийн эд хөрөнгөө ашиглахад саад болохооргүй нөгөө талын зайлшгүй шаардлагатай нөлөөллийг хориглон хязгаарлаж болохгүй.

	
	
	135 дугаар зүйлийн 2 дахь хэсэг 
	Нөлөөлөл нь ноцтой боловч нөгөө тал нь өөрийн эд хөрөнгөө аж ахуйн ердийн зориулалтаар ашиглах зайлшгүй шаардлагаар ийнхүү нөлөөлж байвал энэ хуулийн 135.1-д заасан журам нэгэн адил үйлчлэх бөгөөд хэрэв энэ нөлөөлөл нь ердийн ашиглалтын үед байж болох хэвийн хэмжээнээс хэтэрсэн гэж үзвэл нөгөө тал нь ийнхүү нөлөөлж байгаа талаас мөнгөн хэлбэрээр нөхөн төлбөр шаардах эрхтэй.

	
	
	135 дугаар зүйлийн 3 дахь хэсэг
	Хөрш залгаа газрыг эзэмшигч нь өөрийн эрх, хууль ёсны ашиг сонирхлыг ноцтой хохироож болох барилга байгууламжийг газар дээр буюу доор барих, ашиглахыг хориглон нөгөө талын өмчлөгч буюу эзэмшигчээс эрх зөрчсөн үйлдлээ зогсоохыг шаардах эрхтэй.

	
	
	135 дугаар зүйлийн 4 дэх хэсэг 
	Энэ хуулийн 135.3-т заасан барилга, байгууламж нь хуульд заасан үндэслэл, журмын дагуу хөрш залгаа газрын тогтоосон хил хязгаараас гадагш баригдсан боловч нөгөө талын өмчлөгч буюу эзэмшигчийн эрх, хууль ёсны ашиг сонирхолд илтэд харшилж байвал түүнийг буулгах буюу зайлуулахыг шаардах эрхтэй.

	7
	Эрүүл ахуйн хууль
	14 дүгээр зүйлийн 1 дэх хэсгийн 1 дэх заалт 
	Эрүүл ахуйн нөхцөл, шаардлагыг хангуулах талаар иргэн дараахь эрх эдэлнэ:
Хүрээлэн байгаа орчны сөрөг нөлөөллөөс хамгаалуулж эрүүл, аюулгүй орчинд амьдрах;

	
Бодлогын баримт бичгийн хүрээнд


	8
	Үндэсний аюулгүй байдлын үзэл баримтлал
	3 дугаар зүйлийн 2 дахь хэсэг 
	Эдийн засгийн аюулгүй байдал
Эдийн засгийн бие даасан байдлаа хангаж хөгжих, байгальд ээлтэй, хүний аюулгүй, амгалан амьдрах боломжийг бүрдүүлсэн тогтвортой хөгжлийн загварыг бий болгох нь эдийн засгийн аюулгүй байдлыг хангах үндсэн нөхцөл мөн.

	
	
	3 дугаар зүйлийн 4 дэх хэсэг
	Хүний аюулгүй байдал
Монгол хүний эрүүл, аюулгүй амьдрах таатай орчин, нөхцөлийг бүрдүүлэх, хүнсний аюулгүй байдлыг хангах, амьдрах орчин, орон байрны аюулгүй нөхцөлийг баталгаажуулах, гэмт хэрэг, халдлагын золиос болохоос хамгаалах нь хүний аюулгүй байдлыг хангах үндэс мөн.

	
	
	3 дугаар зүйлийн 4 дэх хэсгийн 3.7 дахь заалт
	Амьдрах орчны аюулгүй байдал
Амьдрах орчныг эрүүлжүүлэхэд иргэдийн үүрэг, хариуцлага, оролцоог нэмэгдүүлнэ.

	9
	Алсын хараа 2050 Монгол Улсын урт хугацааны хөгжлийн бодлого
	Зорилт 2.5 дахь хэсгийн 2 дугаар заалт

	Амьдралын хэрэгцээг хангасан эрүүл, ая тухтай, таатай орчныг бүрдүүлж баталгаат хүнсээр хангана.
Агаар, ус, хөрс, дуу чимээний бохирдлыг багасгаж, цэвэр, ногоон байгууламж бүхий орчинтой болно.

	
	
	Зорилт 2.5 дахь хэсгийн 3 дугаар заалт

	Амьдралын хэрэгцээг хангасан эрүүл, ая тухтай, таатай орчныг бүрдүүлж баталгаат хүнсээр хангана.
Эрүүл мэндийн болон орчны тандалт, нөлөөллийн үнэлгээ хийх тогтолцоог бий болгож бэхжүүлнэ.

	
	
	Зорилт 9.2 дахь хэсгийн 3 дугаар заалт
	Иргэдийн эрүүл, аюулгүй орчинд амьдрах нөхцөлийг бүрдүүлж, экосистемийн тэнцвэрт байдлыг хангасан, хүлэмжийн хийн ялгарал багатай ногоон технологи бүхий амьдралын таатай орчинтой хот болно.
Байгальд ээлтэй, дэвшилтэт техник, технологи нэвтрүүлэн бохирдол үүсгэгчийг багасгаж, агаар, хөрс болон орчны бохирдлыг бууруулсан байна.

	10
	“Орчны эрүүл мэнд” үндэсний хөтөлбөр
	3 дугаар бүлгийн 3 дугаар зүйлийн 1 дэх хэсгийн 2 дахь заалт
	3.3.1.2.хот, суурин газрын дуу, шуугиан, цахилгаан соронзон орон, цацраг идэвхт бодисын түвшинд тандалт, судалгаа хийж, хүн амын эрүүл мэндэд үзүүлж байгаа нөлөөллийг үнэлэх;

	
Төрийн захиргааны байгууллагаас баталсан бусад норм, дүрмүүд


	11
	Зам, тээвэр, барилга, хот байгуулалтын Сайдын 2010 оны 12 дугаар сарын 23 ны 418 дугаар тушаалын нэгдүгээр хавсралтаар батлагдсан “Орон сууцны барилгын зураг төсөл төлөвлөлт” гэх Монгол улсын барилгын норм ба дүрэм      

	12
	Зам, тээвэр, барилга, хот байгуулалтын сайдын 2011 оны 216 дугаар тушаалын нэгдүгээр хавсралтаар батлагдсан нийтийн зориулалтын авто зам, замын байгууламжийн техник ашиглалтын байдалд тавигдах үндсэн шаардлага, ашиглалтын байдлыг үнэлэх, засвар арчлалтын ажлыг төлөвлөх

	13
	Зам, тээвэр, барилга, хот байгуулалтын сайдын 2010 оны 163 дугаар тушаалын 02 дугаар хавсралтаар батлагдсан дуу чимээ тусгаарлалт норм, дүрэм

	
Дуу чимээний бохирдолтой холбогдох стандартууд


	14
	MNS 0012-1-009:1985
	хөдөлмөр хамгаалал, шуугиан, орон сууц, иргэний барилгад байж болох шуугианы түвшин. 

	15
	MNS 0012-4-005:1985
	Шуугианаас хамгаалах хэрэгсэл ба аргууд. Ангилал.

	16
	MNS 6768:2019
	Хөдөлмөрийн аюулгүй байдал. Эрүүл ахуй. Ажлын байран дахь шуугианы өртөлтийн хэмжилт, зөвшөөрөх дээд хэмжээ, ажилтны сонсгол хамгаалахад тавих ерөнхий шаардлага. 

	17
	MNS OIML R 102:2001
	Дууны калибратор

	18
	MNS 0017-5-1-21:1992
	тээврийн хэрэгслийн дуу чимээ, дуу чимээний хүлцэх түвшин, хэмжих арга. 

	19
	MNS ISO 5128:2005
	Машин механизмын бүхээг доторх дуу чимээ – Түвшинг тодорхойлох арга

	20
	MNS ISO 10375:2003
	Үл эвдэх сорилт, Хэт авианы шалгалт, хайгч хэрэгсэл ба дууны орчныг шинжлэх 

	21
	MNS IЕС 61400-11:2021
	Салхин цахилгаан үүсгүүр – 11-р хэсэг: Дуу чимээг хэмжих арга техник

	22
	MNS 5475:2005
	Хэт богино ба ультра хэт богино долгионы (VHF/UHF) газрын сүлжээний телевизийн өргөн нэвтрүүлгийн дохио/ шуугианы харьцаа ба цахилгаан оронгийн хүчлэгийн зөвшөөрөх хэмжээ. 

	23
	MNS 4979:2016
	Тээврийн хэрэгсэлд ашиглах тусгай дуут болон гэрлэн дохио. Ерөнхий шаардлага

	24
	MNS 5070:2001
	Барилгын хашлага бүтээц. Агаарын дуу тусгаарлалтыг хэмжих арга. 

	25
	MNS 5071:2001
	Барилгын хашлага бүтээц. Цохилтын дуу тусгаарлалтыг хэмжих арга.

	26
	UCS 2001А
	Дуу чимээний бохирдлын менежмент

	27
	UCS 2002А
	Дуу чимээний бохирдлыг бууруулах технологи, арга зүйн удирдамж

	28
	UCS 2001С
	Дуу чимээ, дулаан тусгаарлах материалд тавигдах ерөнхий шаардлага

	
Барилгын үйлдвэрлэлд дагаж мөрдөх хөдөлмөр хамгаалал, аюулгүй ажиллагааны дүрэмд тусгагдсан зарим агуулгууд


	1
	Машин, үйлдвэрийн барилга, байгууламжийг ашиглах, тэрчлэн ажлын байрыг зохион байгуулахдаа ажиллагчдад үзүүлэх хортой нөлөөлөл болон дууны хэт ихэссэн түвшнийг бууруулах, арилгах дараах аргуудыг хэрэглэвэл зохино. Үүнд: Техникийн хэрэгсэл (машины дуу үүсгэгч эх үүсвэрийн дууг багасгах; ажлын байранд дууны даралтын төвшин зөвшөөрөгдөх хэмжээнээс илүүгүй байх технологи арга ажиллагааг хэрэглэх г.м); Барилгын норм ба дүрмийн дагуу дуу авианы хэмжээг тогтоосон түвшинд барих арга хэмжээг авах; Дуу чимээ ихтэй машиныг алсаас удирдах, нэг бүрийн хамгаалах хэрэгслээр хангах; Зохион байгуулалтын арга хэмжээ (хөдөлмөр, амралтын дэглэмийг оновчтой сонгох, дуу чимээтэй нөхцөлд байх хугацааг богиносгох, эмчилгээ, сувилгаа болон бусад арга хэмжээ) авах.

	2
	Дууны төвшин 85 дБ-ээс дээш байх ажлын бүсэд аюулгүйн таних тэмдэг тавьж, ялгаварлан тогтоосон байх ёстой. Эдгээр бүсэд нэг бүрийн хамгаалах хэрэгсэлгүйгээр ажиллахыг хориглоно. 

	3
	Дууны даралтын төвшин өндөр, 135 дБ-ээс дээш байгаа бүсэд богино хугацаагаар ч байхыг хориглоно.

	4
	Ашиглалтын баримт бичгээр тоноглогдсон нөхцөлд машин, тээврийн хэрэгслийг ашиглах үед дуу чимээний түвшин машинч (жолооч)-ийн ажлын байр болон машины ажлын бүсэд нормоор тогтоосон хэмжээнээс илүүгүй байх.



1.1.5. Дуу чимээний бохирдлын асуудлыг хариуцах байгууллагын асуудал
[bookmark: _Hlk211418386]Монгол Улсад дуу чимээний бохирдлын асуудлыг хариуцдаг тусгайлсан чиг үүрэг бүхий төрийн захиргааны байгууллага байхгүй бөгөөд зарим яам, агентлаг, газрууд стандарт мөрдүүлэх үндсэн чиг үүргийн хүрээнд тодорхой хэмжээнд дуу чимээний бохирдлын асуудлыг хариуцдаг боловч сөрөг нөлөөлөл, бохирдол гэдэг утгаар биш харин стандарт мөрдөгдөж буй эсэхэд хяналт тавьдаг байна. Үүний нэг илрэл нь Нийслэлийн Засаг даргын хэрэгжүүлэгч агентлаг болох Хотын стандарт, хяналтын газар бөгөөд дараах үндсэн чиг үүргийг хэрэгжүүлж байна. Үүнд: 
· Нийслэлийн иргэдийн эрүүл, аюулгүй, ая тухтай орчныг хангуулахад чиглэсэн хотын стандартын удирдамж арга зүйн баримт бичгийг боловсруулах, мөрдүүлэх, хяналт тавих, үнэлэх
· Орчны аюулгүй байдлыг судлах, эрсдэлийг бууруулах арга хэмжээг зохион байгуулах, 
· Барилга байгууламж, их засвар, шинэчлэлтийн ажлыг ашиглалтад оруулах үйл ажиллагааг зохион байгуулах[footnoteRef:5]. [5: Хотын стандарт, хяналтын газар, Холбоос: https://standard.ub.gov.mn/aboutus ] 


Дээрх төрийн захиргааны байгууллага нь хуучнаар мэргэжлийн хяналтын ерөнхий газрын чиг үүргийг Нийслэлийн захиргааны хүрээнд үргэлжлүүлж буй газар гэж ойлгох боломжтой бөгөөд Нийслэлийн иргэдийн Төлөөлөгчдийн Хурлын 2023 оны 37 дугаар тогтоолоор батлагдсан “Дуу чимээний бохирдлын менежмент”[footnoteRef:6] хотын стандартад зааснаар Улаанбаатар хотод дуу чимээний зөвшөөрөгдөх түвшнийг дараах байдлаар тогтоосонтой холбоотой одоогийн байдлаар дуу чимээний бохирдолтой холбоотой чиг үүргийг хэрэгжүүлж буй голлох төрийн захиргааны байгууллага болж байна. [6:  Дуу чимээний бохирдол, UCS 2001А:2023 “Дуу чимээний бохирдлын менежмент”, 5. Дуу чимээний хүлцэх хэмжээ, Холбоос:https://standard.ub.gov.mn/include/standards/10_UCS%202001A_%D0%94%D1%83%D1%83%20%D1%87%D0%B8%D0%BC%D1%8D%D1%8D%D0%BD%D0%B8%D0%B9%20%D0%B1%D0%BE%D1%85%D0%B8%D1%80%D0%B4%D0%BB%D1%8B%D0%BD%20%D0%BC%D0%B5%D0%BD%D0%B5%D0%B6%D0%BC%D0%B5%D0%BD%D1%82.pdf
] 

Тус стандартын гол чухал агуулга нь Улаанбаатар хотод хамаарах нутаг дэвсгэр дэх орчны дуу чимээний зөвшөөрөгдөх түвшин болон тээврийн хэрэгслээр үүсэж буй дуу чимээний зөвшөөрөгдөх түвшнийг тус тус тогтоосон явдал юм.

Хүснэгт 1. Улаанбаатар хотын орчны дуу чимээний зөвшөөрөгдөх түвшин
	Бүс
	Өдөр
(06.00-22.00 цаг)
	Шөнө
(22.00-06.00 цаг)

	Дуу чимээнд мэдрэмтгий бүс (суурьшлын бүс, сургууль, цэцэрлэг)
	50 дБ
	40 дБ

	Худалдаа, үйлчилгээний бүс болон үйлдвэрийн бүс
	70 дБ
	60 дБ

	Төрийн удирдлага, бизнесийн бүс
	60 дБ
	50 дБ

	Цэцэрлэгт хүрээлэн, амралт зугаалгын бүс
	55 дБ
	45 дБ



Хүснэгт 2. Тээврийн хэрэгслийн гаднах дуу чимээний зөвшөөрөгдөх түвшин

	Тээврийн хэрэгслийн төрөл
	Дуу чимээний зөвшөөрөгдөх түвшин

	Суудлын автомашин
	
	80 дБ

	Автобус
	3500 кг хүртэл
	81 дБ

	
	3500 кг-аас дээш
	81 дБ

	
	Хөдөлгүүр 162кВт, түүнээс дээш чадалтай
	85 дБ

	Ачааны болон
ачаа-суудлын
 машин
	3500 кг хүртэл
	81 дБ

	
	3500 кг-аас дээш
	86 дБ

	
	12000кг-аас дээш жинтэй, 162КВт-аас дээш чадалтай
	88 дБ

	мотоцикл
	175сс-ээс их (хөдөлгүүрийн хүч)
	80 дБ



Эдгээрээс гадна тус стандартад орон сууц, эмнэлэг, сургууль, цэцэрлэгийн ойр орчимд, түүнчлэн зар сурталчилгааны дэлгэц, олон нийтийг хамарсан арга хэмжээний хувьд дуу чимээний зөвшөөрөгдөх түвшнийг тодорхойлжээ. Үүнд:
· Орон сууцын тагт, террас орон сууцны гадна орон зайд дуу чимээний  зөвшөөрөгдөх түвшин өдрийн цагт 55 дБ-ээс хэтрэхгүй; 
· Орон сууцны фасадаас 1 метрийн зайд шөнийн цагт гадна орчны дуу чимээний түвшин 45 дБ-ээс хэтрэхгүй; 
· Сургууль, цэцэрлэгийн бүсэд өдрийн цагт анги танхимд яриаг саадгүй ойлгохын тулд суурь дуу чимээний зөвшөөрөгдөх түвшин 35 дБ-ээс хэтрэхгүй; 
· Эмнэлэгт шөнийн цагаар дуу чимээний хамгийн дээд түвшин дотоод орчинд 40 дБ-ээс хэтрэхгүй; 
· Гадна зар сурталчилгааны лэд дэлгэц болон дуут усан оргилуураас үүсэх дуу чимээ нь орчны дуу чимээний зөвшөөрөгдөх түвшнээс +5 дБ-ээс илүүгүй; 
· Хууль журамд өөрөөр заагаагүй бол задгай талбай, олон нийтийг хамарсан арга хэмжээнээс үүсэх дуу чимээ нь ойролцоох орон сууцны хороололд 65 дБ-ээс хэтрэхгүй;
· Томоохон цэцэрлэгт хүрээлэнд дуу чимээний зөвшөөрөгдөх түвшин 45 дБ-ээс хэтрэхгүй байхаар тус тус заасан байна.

Дуу чимээний бохирдлыг хэмжих тоон хэмжүүрийн нарийн тодорхой тогтоож өгсөн нь дуу чимээний бохирдлын эрх зүйн харилцаанд чухал ач холбогдолтой боловч тус стандарт нь хэд хэдэн сул талыг мөн агуулж байна. Үүнд 

· [bookmark: _Hlk211419557]Энэхүү стандарт нь зөвхөн Улаанбаатар хот буюу Монгол улсын нийслэлийн нутаг дэвсгэрт хүчин төгөлдөр үйлчлэх боломжтой буюу 21 аймагт үйлчлэх эрх зүйн үндэслэлгүй байна. 
· Энэхүү стандартын дагуу Улаанбаатар хотын нутаг дэвсгэрт хамаарах Богдхан уулын дархан цаазат газарт амьдарч буй амьтдад дуу чимээний бохирдол хэрхэн нөлөөлөх талаар тусгагдаагүй байна. 
· Түүнчлэн энэхүү стандартыг дагаж мөрдөөгүй тохиолдолд ямар хариуцлага хүлээх талаарх эрх зүйн зохицуулалт дутмаг буюу Зөрчлийн тухай хуульд холбогдох өөрчлөлт тусгагдаагүй тул захиргааны хариуцлага тооцох боломжгүй. (Зөрчлийн тухай хуульд холбогдох өөрчлөлт орохын тулд дуу чимээний бохирдлын талаарх харилцааг зохицуулах хууль батлагдах шаардлагатай. Учир нь зөвхөн хуульд тусгагдсан зохицуулалт зөрчлийн тухай хуульд нэмэлт өөрчлөлт байдлаар тусгагддаг тул)
· Хэдий стандарт батлагдсан боловч Стандартчилал, техникийн зохицуулалт, тохирлын үнэлгээний итгэмжлэлийн тухай хуулийн 12 дугаар зүйлийн 2 дахь хэсэгт “Хууль тогтоомж, техникийн зохицуулалт, олон улсын гэрээнд эш татсан стандарт нь тухайн баримт бичгийн нэгэн адил хүчинтэй байна.” гэж заасны дагуу тухайн стандарт нь өөрийн албан ёсны нэр, кодын хамт хууль тогтоомжид ишлэгдсэн тохиолдолд тухайн стандарт нь тус хууль тогтоомжтой хамт дагаж мөрдөх эрх зүйн үр дагавар үүснэ. Өөрөөр хэлбэл Монгол улсын Нийслэл Улаанбаатар хотын эрх зүйн байдлын тухай хуульд ишлэгдсэн стандарт л Улаанбаатар хотын нутаг дэвсгэрт заавал хэрэгжих ёстой. Гэвч өнөөдрийн байдлаар тухайн стандартууд нь хууль тогтоомжид тусгайлан албан ёсоор ишлэгдэж батлагдаагүй байгаа тул заавал дагаж мөрдөх үүрэг үүсэхгүй. Харин тухайн аж ахуйн нэгж үйл ажиллагаагаа сайжруулах зорилгоор дагаж мөрдөх боломжтой эрх зүйн баримт бичгээс хэтрэхгүй байна. 

Байгаль орчныг хамгаалах тухай хуульд заасны дагуу Дуу чимээний сөрөг нөлөөллийг стандарт гэж ерөнхийд нь ойлгохоос илүүтэй байгаль орчинд сөргөөр нөлөөлөх нэг хүчин зүйл буюу бохирдуулагч гэж ойлгох нь зүйтэй. Энэ талаас нь авч үзвэл Монгол Улсын Засагын Газрын тухай хуульд заасан байгаль орчны асуудал эрхэлсэн төрийн захиргааны байгууллага тус асуудлыг эрхлэн хариуцах ёстой боловч дуу чимээний бохирдолтой холбоотой судалгаа тайлан өнөөдрийг хүртэл тус байгууллагаас хийгдээгүй байна. Түүнчлэн дуу чимээний бохирдлыг газар нутгийн байршлаар нь авч үзвэл Улаанбаатар хотод төвлөрөх тул Нийслэлийн агаар, орчны бохирдолтой тэмцэх газар тус зөвхөн агаарын бохирдол бус бусад төрлийн бохирдлууд дээр мөн анхаарч ажиллах ёстой. Нийслэлийн агаар, орчны бохирдолтой тэмцэх газрын 2023 он, 2024 он, 2025 оны эхний хагас жилийн үйл ажиллагааны тайланг харахад зөвхөн өвөлжилтийн бэлтгэл буюу агаарын бохирдолтой тэмцэх тал дээр үндсэн үйл ажиллагаа нь төвлөрч, ус болон хөрсний бохирдол дээр холбогдох судалгааг хийж гүйцэтгэсэн боловч бусад төрлийн бохирдол болох дуу чимээний бохирдол, цацрагийн бохирдол зэрэг бусад байгаль орчин хүний эрүүл мэндэд сөргөөг нөлөөлөх хүчин зүйлс дээр ажил хийгдээгүй байна.[footnoteRef:7]  [7:  Нийслэлийн агаар, орчны бохирдолтой тэмцэх газар, Холбоос: https://www.aprd.ub.gov.mn/gazriin-tailan ] 

Харин өнөөдрийн байдлаар дуу чимээний бохирдолтой холбоотой тоотой хэдэн судалгаа хэмжилтийг Монгол улсын хэмжээнд зөвхөн Эрүүл мэндийн асуудал эрхэлсэн төрийн захиргааны төв байгууллагын харьяа Нийгмийн эрүүл мэндийн үндэсний төв хариуцан гүйцэтгэж байгаа нь хангалтгүй байна.[footnoteRef:8]  [8:  Нийгмийн эрүүл эндийн үндэсний төв, Холбоос: https://ncph.gov.mn/research ] 

Иймд дээрх төрийн захиргааны байгууллагуудын үйл ажиллагааны зааг ялгааг тодорхой болгох, харилцан хамтын ажиллагааг дэмжих эсхүл төрийн захиргааны байгууллагын нэгтгэх замаар ойлгомжгүй төрийн захиргааны байгууллагын чиг үүргийг тодорхой болгох шаардлагатай байна. 
1.1.6. Зэрлэг амьтдад нөлөөлөх байдал
Зэрлэг ан амьтдын хувьд дуу чимээ бол орчинтойгоо харилцах үндсэн арга зам нь юм. Жишээлбэл загасны олон төрөл зүйл аялах, харилцах, хооллохдоо дуу авиаг гол хэрэгсэл болгон ашигладаг. Антропоген дуу чимээ нь амьтдад муугаар нөлөөлж, махчин амьтан, олзыг илрүүлэх, түүнээс зайлсхийх зэрэг нарийн тэнцвэрт байдлыг өөрчлөх замаар эрсдэлийг нэмэгдүүлж, харилцаа холбоо, ялангуяа нөхөн үржихүйн үйл ажиллагаанд дуу чимээг ашиглахад саад учруулдаг. 
Хүний үйл ажиллагаанаас үүдэлтэй усан доорх дуу чимээний бохирдол далайд зонхилж байгаа бөгөөд дуу чимээ нь агаараас илүү усаар дамжин хурдан тархаж, далайн экосистемийг сүйтгэх гол эх үүсвэр болж, далайн хөхтөн амьтад, загас, сээр нуруугүй амьтад зэрэг далайн амьдралд ихээхэн хор хөнөөл учруулдаг байна. Антропоген дуу чимээний гол эх үүсвэрүүд нь худалдааны хөлөг онгоц, тэнгисийн цэргийн дууны аппарат, усан доорх дэлбэрэлт, ачааны хөлөг онгоцнууд сэнс болон дизель хөдөлгүүрүүд байдаг байна.
Дуу чимээний бохирдол хүнд нөлөөлөхөөс гадна амьтадад мөн тодорхой хэмжээнд нөлөөлдөг буюу дараах сөрөг нөлөөллүүд амьтдын амьдралын хэв маягт үүсдэг байна. 
· Хотын шувуудын хоол хүнсээ олох болон үржилд ороход нь саад болдог
· 50-400 гц давтамжтай дууны хүчтэй долгион нь Далайн амьтдын тэнцвэрийн уутны эд эсийг гэмтээдэг. 
· Түүнчлэн хүний үүсгэсэн дуу чимээ нь сарьсан багваахайнууд олзоо олохын тулд дууны аппарат барихад саад болж, хөхтөн амьтдад олз барихад хүндрэл учруулдаг. 
· Дуу чимээний бохирдлоос шалтгаалж хоол тэжээлийн гинжин хэлхээ алдагдаж, зарим зүйлийн амьтад мөхөх эрсдэлтэй байдаг.
· Ихэнх амьтдын төрөл зүйл дуу чимээнд өртдөг, ялангуяа дуу чимээнд мэдрэмтгий зарим зүйл хамгийн ноцтой хохирдог.
Түүнчлэн дархан цаазат Богдхан уулын хязгаарлалтын бүсэд хамаарах амьтдад дуу чимээний бохирдол нь хэрхэн нөлөөлийн талаар дурдсан тандан судалгаанд “Амьтад дуу чимээний гол хохирогч, Эргэн тойронд нь тэсвэрлэхийн аргагүй дуу чимээ гарвал хүнд юутай ч нэг арга зам олдоно. Тэр нь амьдралынх нь хэв маягийг тэр бүр эвдэхгүй. Харин орчин цагийн үл үзэгдэгч тахал гэгдсэн дуу чимээний бохирдлын гол хохирогч нь ан амьтад юм. Мэргэжилтнүүдийн анхааруулдгаар авто техник, үйлдвэр, станц зэргийн дуу чимээ ан амьтдын хоол хүнсээ олох болон үржилд ороход нь саад болдог. Энэ нь даамжирсаар биологийн олон талт байдал, төрөл зүйлүүдийн тоо толгойд ч нөлөөлж байна. Байгалийн цогцолбор газар болон дархан цаазат бүсэд нутагладаг амьтад хүртэл дуу чимээний бохирдлын нөлөөнд автах болсон байна.”[footnoteRef:9] гэж дүгнэсэн байна. [9:  Үл хөдлөх эд хөрөнгийн албан татварын тухай хуульд нэмэлт оруулах тухай хуулийн төслийн хэрэгцээ, шаардлагыг урьдчилан тандан судлах нь, 2020 он, Холбоос: https://drive.google.com/file/d/1QsMBClmF8RBGVB1YEVBr93-Xl2MywK2Q/view?usp=sharing ] 

Мөн Монгол улсад уул уурхайн үйл ажиллагаа болон бүтээн байгуулалтын үйл ажиллагаа явуулж буй байгууллага бүр Байгаль хамгаалах төлөвлөгөө, орчны хяналтын шинжилгээг жил бүр хийлгэдэг. Энэ хүрээнд Монгол улсад хамгийн том уул уурхайн үйл ажиллагаа явуулж буй “Эрдэнэс Таван Толгой” ХХК-ийн Байгаль хамгаалах төлөвлөгөө, орчны хяналтын шинжилгээнд “шууд бус нөлөөлөлд хамрагдах бөгөөд тэсэлгээний үед гарах болон нэг дор ажиллаж байгаа хүнд механизмуудын дуу чимээний нөлөөгөөр зэрлэг ан амьтан үргэж дайжих, газрын доорх усны нөөц чанарт нөлөөлөх зэрэг сөрөг нөлөөлөл байгаа”[footnoteRef:10] гэсэн агуулга тусгагдсан байна. Мөн Хүрмэн 100 МВт-ын салхин фирм бүтээн байгуулах төслийн байгаль орчны нөлөөллийн нарийвчилсан үнэлгээнд салхин цахилгаан станцаас үүдэлтэй дуу чимээний бохирдолд ойр орчмын айл өрх, зэрлэг амьтдад тодорхой хэмжээнд нөлөөлөл үзүүлэх талаар дурдсан байна.[footnoteRef:11]  [10:  Байгаль хамгаалах төлөвлөгөө, орчны хяналтын шинжилгээ, Эрдэнэс Таван Толгой ХХК, Холбоос: https://ett.mn/files/7a3dd66b9991c849ca75ddc8ebbe1d53.pdf ]  [11:  Хүрмэн 100 МВт-ын салхин фирм бүтээн байгуулах төслийн байгаль орчны нөлөөллийн нарийвчилсан үнэлгээ, Энвайрон ХХК, Холбоос: https://openjicareport.jica.go.jp/pdf/12269130_04.pdf ] 

Энэ мэтчилэн дуу чимээний бохирдолд өртөгч, хохирогч нь зөвхөн хүн биш хүний үйл ажиллагаа буюу уул уурхай, үйлдвэр, хоттой ойр орших тусгай хамгаалалттай газарт амьдарч буй амьтад болон бусад зэрлэг амьтдад дээрх дуу чимээний бохирдол нь ноцтой хэмжээнд нөлөөлдөг байна. 
1.1.7. Бодит хэрэгцээ шаардлага
2025 оны 08 дугаар сарын 26-ны өдөр Хүний эрхийн үндэсний комиссоос санаачилж УИХ-ын гишүүн Х.Баасанжаргал, О.Номинчимэг нартай хамтран зохион байгуулсан “Холбон тоглогч-Тайван хот-Аюулгүй орчин”[footnoteRef:12] уулзалтад дараах мэдээлэл тусгагдсан байна.  [12:  Хүний эрхийн үндэсний комисс, Холбоос: https://nhrcm.gov.mn/#/page/7/post/view/5580 ] 

· 2025 оны 08 дугаар сард Бөхийн өргөө, Таван богд, Нийслэлийн эрүүл мэндийн үндэсний төвийн хашаанд гэсэн 3 байршилд өглөөний 7 цагаас 22 цаг хүртэл болон 22 цагаас өглөөний 7 цаг хүртэл дуу чимээний хэмжилт хийж үзэхэд Өдрийн цагт дуу чимээний хэмжээ 50.6-80.5 дБА байсан бол шөнийн цагт 58.9-83.5 дБА хэмжээтэй бүртгэгдсэн байна. 
Дээрх мэдээллээс үзвэл, шөнийн цагт Улаанбаатар хотын стандартын дагуу 40 дБА хэмжээнээс хэтэрч болохгүй боловч тус хэмжээнээс 2 дахин хэтэрсэн байгаа нь стандартын хэрэгжилт хангалтгүй байгааг илэрхийлж байна. Түүнчлэн шөнийн цаг нь өдрийн цагаасаа илүү дуу чимээний бохирдолтой байгаа нь гоц содон үзэгдэл байна. 
· Цагдаагийн байгууллагын дуудлага, мэдээллийн “ECS” программд шөнийн цагаар барилгын ажил гүйцэтгэж, бусдын амгалан тайван байдлыг алдагдуулсан дуудлага, мэдээлэл 2023 онд 2523, 2024 онд 2878, 2025.08.24-ний байдлаар 270 бүртгэгджээ. Үүнээс гомдол, мэдээллийг зөрчлийн шинжгүй гэх үндэслэлээр хүлээн авахаас татгалзсан 54, харьяаллын дагуу бусад байгууллагад 4 гомдол, мэдээллийг шилжүүлж шийдвэрлэжээ.
Дээрх мэдээллээс үзвэл, Стандарт зөрчиж буй этгээдэд тодорхой хариуцлага оногдуулах хууль эрх зүйн дутмаг байгаагийн зэрэгцээ бодит нөхцөл байдал дээр Цагдаагийн байгууллагын дуу чимээний бохирдолд хандаж буй хандлага хангалтгүй байгааг илтгэж байна.  
Замын хөдөлгөөний удирдлагын төвийн Зөрчил, бүртгэлийн хэлтсийн дарга Б.Болд дараах ярилцлагыг өгсөн байх бөгөөд “Замын камерууд 50 метрийн радиуст дуу чимээг бичиж, 180 градуст хяналт тавьж байгаа. Ялангуяа 5-8 дугаар сард мотоциклийн тоо огцом нэмэгддэг тул мотоциклд зориулсан дуу чимээний тусгай стандарт боловсруулан мөрдүүлэх, мөн техникийн хяналтын үзлэгт тусгах шаардлагатай.”[footnoteRef:13] Энэ асуудалд тодорхой эрх зүйн зохицуулалт шаардлагатай байгаа нь тодорхой байна.  [13:  Нийслэлд хүний сонсголд аюул учруулахуйц дуу чимээний бохирдол үүсжээ нийтлэл, Холбоос: https://itoim.mn/a/2025/09/11/news-break/asi?d570ac5afd4aa4e806cc1985dd9bdc5d ] 

Зураг 1. Улаанбаатар хотын дуу чимээний түвшин 2012 он болон 2016 оныг харьцуулсан байдал. 
[image: ]
Дээрх судалгааны үр дүнгээс үзэхэд Улаанбаатар хотын хүн амын өсөлт болон эдийн засгийн өсөлтийг дагаж орчны бохирдол тэр дундаа дуу чимээний бохирдол өсөж буйг илтгэж байна.
Улаанбаатар хотын шуугианы өөр нэг эх үүсвэр нь төмөр зам. Хотын урд хэсгийг дайран өнгөрөх галт тэрэгний замыг тойрсон орон сууцны хорооллууд бол стандартыг зөрчсөн барилгууд боловч тодорхой хариуцлага хүлээлгээгүй байна. Эцсийн үр дүнд нь тухайн барилгыг худалдаж авсан иргэн өөрийн эрүүл мэндээрээ хохирч үлдэж байна. Олон улсад төмөр замаас 300 метрийн зайд л хүмүүс тайван, тухтай амьдрах боломжтой гэж үздэг. Харин 100 метрийн зай бол 83.35 дБ чимээтэй буюу тохиромжгүй орчинд тооцогддог аж. Гэвч бодит байдал дээр Улаанбаатар хотод тохиромжгүй орчинд баригдаж буй болон баригдсан хэд хэдэн барилга бий. Жишээ нь Баянгол хороолол, Нарны хороолол, Акуа хороолол, дүнжингарав хороолол, Ривер вилла хотхон зэрэг багтана. 
Нийгмийн эрүүл мэндийн төвөөс дуу чимээний бохирдлыг агаарын бохирдлын дараа орох нийтийн эрүүл мэндэд сөрөг нөлөө үзүүлэгч гэж тодорхойлжээ. Тодруулбал, тус төвөөс өөрсдийн нөөц боломжид тулгуурлан 2010, 2018, 2024 онд нийслэлийн төв зам дагуух дуу чимээний бохирдолд судалгаа хийжээ. Хамгийн сүүлийн буюу 2024 оны судалгаагаар нийслэлд 12-14 цагийн үед дуу чимээний бохирдол хамгийн ихдээ 100 децибел хүрдэг. Харин шөнө 23-01 цагийн хооронд хамгийн ихдээ 90 децибел болдог байна. Энэ нь иргэдэд олон төрлийн сөрөг нөлөө үзүүлдэг. Тухайлбал, 65 децибелээс дээш дуу чимээний бохирдолтой орчинд амьдардаг иргэд цусны даралт ихсэх өвчин тусах магадлал өндөрт тооцогддог.[footnoteRef:14] Түүнчлэн гадна орчны дуу чимээний бохирдол 10 децибелээр нэмэгдэхэд 65 наснаас дээш насны хүний зүрх судасны өвчнөөр нас барах тохиолдол дөрвөн хувиар нэмэгддэг гэсэн тоо бий. [14:  Нийгмийн эрүүл эндийн үндэсний төв, Холбоос: https://ncph.gov.mn/research] 

Нийслэлийн агаар, орчны бохирдолтой тэмцэх газрын дарга Д.Мөнхбаатарын ярилцлагаас үзвэл “Манай улсын хэмжээнд дуу чимээний бохирдлын асуудлыг Мэргэжлийн хяналтын ерөнхий газар хариуцан ажилладаг байсан. Гэтэл тус байгууллага татан буугдсанаар тус асуудлыг хариуцах газаргүй өдийг хүрчээ. Үүнийг эх сурвалжууд ч баталж байна. Харин Нийслэлийн агаар, орчны бохирдолтой тэмцэх газрын удирдлага өнгөрсөн оны 10 сард солигдсон үеэс дуу чимээний бохирдлын асуудал энэ газарт харьяалагдаж эхэлсэн байна. Тус байгууллага одоо л  дуу чимээний бохирдол хэмжих шинэ багаж авах тендер зарлаж, мэргэжилтний орон тоотой болохоор ажиллаж байгаа аж.”[footnoteRef:15] [15:  Дуу чимээний бохирдол их үүсгэж, стандарт зөрчиж байгаа мотоциклыг шөнийн цагаар зорчуулдаггүй болгоно. Сурвалжлага, Холбоос:https://imedee.mn/n/79414 ] 

Тээврийн цагдаагийн албаны урьдчилан сэргийлэх хэлтсийн ахмад Б.Энхболдын ярилцлагаас үзвэл “Нийслэл хотын иргэдээс ирүүлсэн гомдол мэдээлэл хүсэлтийн дагуу замын хөдөлгөөнд оролцож байгаа мотоцикл болон тээврийн хэрэгслийн яндангаас гарч буй дуу чимээ стандартын хэмжээнээс хэтэрсэн тохиолдолд хяналт шалгалт хийж, тус арга хэмжээний хүрээнд өнөөдрийн хугацаанд 512 зөрчлийг илрүүлж, тээврийн хэрэгслийн бичиг баримтыг хураан авч авто тээврийн оношилгооны төв рүү шилжүүлэн ажилласан байна. Гарах дуу чимээ стандартыг хэмжээ хэтэрсэн жолооч зөрчлийн тухай хуулийн 14.7.15-д заасны дагуу 85 жолоочид зөрчлийн тухай хуулиар арга хэмжээ тооцон ажилласан байна” гэлээ.[footnoteRef:16] [16:  Дуу чимээний бохирдол, нийтлэл, Холбоос: https://isee.mn/n/39797 ] 

Улаанбаатар хотод орчны дуу чимээг багасгаж буй сайн жишээ гэвэл Хан-Уул дүүрэг дэх “Нарны хороолол”-ын тусгаарлагч ханыг нэрлэж болох юм. Төмөр замаас Баянмонголтой ижил зайд байрладаг тус хорооллын дуу чимээний бохирдлыг судлахад 66.35 дБ гарчээ. Уг бетон суурьтай төмөр хана нь долоон метр орчим өндөр, хоёр сантиметр орчим өргөнтэй. Төмөр замаас гарах дуу шуугианыг 5-10 дБ-ээр бууруулдаг байна.  
Баянзүрх дүүргийн Эрүүл мэндийн төвийн их эмч Г.Дашдаваагийн ярилцлагаас үзвэл “Иргэд стандарт мөрдөхгүй байснаар үүсэх дуу чимээний бохирдол нь хамгийн түрүүнд хүний сонсгол гэмтээх буюу сонсгол буурах өвчин үүсгэнэ. Цаашлаад цусны даралт ихсэх, зүрхний шигдээс, тархины цусан харвалт зэрэг өвчний үндэс болдог. Мөн хүн байнгын стресс бухимдалтай болж, сэтгэл түгшилт үүсгэдэг. Хамгийн гол нь хүний бодисын солилцоонд нөлөөлж, дархлаа сулардаг. Ингэснээр олон өвчний суурь үүснэ гэсэн үг. Ялангуяа, шөнийн цагаар ахмад настан, бага насны хүүхдүүд тавгүйддэг. Шөнийн цагаар ирдэг цусны даралт ихсэх, зүрхний шигдээс зэргийг шууд дуу чимээтэй холбоотой гэж дүгнэх боломжгүй ч магадлал өндөр” гэсэн юм.[footnoteRef:17] [17:  Шөнийн 22 цагаас 05 цагийн хооронд өндөр дуу чимээ гаргаж буй мотоцикл, автомашинуудад арга хэмжээ авч, зөрчлийг арилгуулж байна, Сурвалжлага, Холбоос: https://isee.mn/n/81008 ] 

Иймд дээрх нөхцөл байдлуудыг дүгнэж үзэхэд дуу чимээний бохирдолтой холбоотой асуудлыг шийдвэрлэхийн тулд юун түрүүнд эрх зүйн харилцаа хамаарлыг нь тодорхой болгох, холбогдох төрийн захиргааны байгууллагын чиг үүрэг, орон тоог тодорхой болгох шаардлагатай гэдэг нь тодорхой байна. 
1. 
1.1. 
1.2. Асуудлын мөн чанар цар хүрээг тодорхойлсон байдал 
Дээр дурдсан нөхцөл байдалд шинжилгээ хийхэд дараах асуудлууд голлон анхаарал татаж байна. Үүнд:
· Дуу чимээний бохирдол хүний эрүүл мэндэд сөргөөр нөлөөлж байгааг Монгол улсын хууль тогтоомж, урт хугацааны хөгжлийн бодлого, стандартаар хүлээн зөвшөөрч тодорхой хязгаарлалт тогтоосон боловч хангалтгүй байна. 
· Дээр дурдсан хууль тогтоомж, бодлого, дүрэм, журам, стандартуудын хоорондын уялдаа холбоо болон нийцэл хангалтгүй байгаа тул Дуу чимээний бохирдлын талаар нэгдсэн ерөнхий хуулийн хэрэгцээ шаардлага үүссэн байна.
· Дуу чимээний бохирдлын асуудлыг зөвхөн нийслэлийн хэмжээнд стандартаар зохицуулж байгаа нь учир дутагдалтай буюу Улаанбаатар хотоос гадна 21 аймагт тус дуу чимээний бохирдлын асуудал тодорхой хэмжээнд хөндөгдөж байгаа тул Монгол улс даяар үйлчлэх эрх зүйн үйлчлэлийг бий болгох.
· Монгол Улсын Нийслэл Улаанбаатар хотын дуу чимээний бохирдлыг Нийслэлийн иргэдийн төлөөлөгчдийн хурлаас баталж хэрэгжүүлж байгаа нь эрх зүйн хувьд хүчин төгөлдөр буюу эрх зүйн үйлчлэлгүй байх магадлалтай байна. 
· Дуу чимээний бохирдлын асуудлыг байгаль орчны бохирдлын асуудал гэж үзэж байгаль орчны асуудал эрхэлсэн төрийн захиргааны төв байгууллага хариуцах уу ? эсхүл стандарт хэрэгжүүлэхтэй холбоотой нийслэлийн холбогдох стандарт хэрэгжүүлэх байгууллагууд хяналт тавьж ажиллах уу ? гэдгийг тодорхой болгох. 
· Дуу чимээний бохирдлыг зөвхөн хүнд нөлөөлөх байдлаар нь тогтоох нь учир дутагдалтай буюу уул уурхай, үйлдвэрлэл, хотжилтоос үүсэн дуу чимээний бохирдолтой орчинд ойр амьдардаг зэрлэг амьтан болон тусгай хамгаалалттай газрын эко системд хэрхэн нөлөөлөх, нөлөөллөөс урьдчилан сэргийлэх арга замыг тодорхойлох шаардлагатай. 
· Хэрэв дуу чимээний бохирдолд өртсөн тохиолдолд ямар арга хэмжээ авах болон дуу чимээний бохирдол үүсгэсэн этгээдэд ямар арга хэмжээ авах эрх зүйн зохицуулалт нь тодорхойгүй байна. 
· Дуу чимээний бохирдолд өртсөн тохиолдолд олгох нөхөн төлбөрийг харилцааг хэрхэн зохицуулах болон нөхөн төлбөрийн үүрэг хүлээгч болон процесс ажиллагааг нарийн тодорхой биш байгаагаас маргаан үүсэж байна. 

1.3. Эрх хууль ёсны ашиг сонирхол нь хөндөгдөж буй нийгмийн бүлэг, иргэдийг тодорхойлох 
Дээр тодорхойлсон цар хүрээтэй холбоотойгоор дараах нийгмийн бүлэг, бусад этгээдийн эрх, хууль ёсны ашиг сонирхол хөндөгдөж байна гэж үзлээ. 
	Эрх ашиг нь хөндөгдөж буй бүлэг
	Нөлөөлж буй хэлбэр

	1
	Монгол улсын иргэн, Хүн
	Монгол улсын иргэн, гадаадын иргэн, харьяалалгүй хүний хувьд тухайн иргэдийн эрүүл аюулгүй орчинд амьдрах эрх ноцтой зөрчигдөж байх бөгөөд цаашлаад эрүүл мэндэд шууд сөрөг нөлөөлөл үзүүлэх, аливаа шүүхийн маргаан үүсэх, эд хөрөнгийн хохирол учрах зэрэг асуудлууд үүсэх боломжтой байна. Түүнчлэн хууль тогтоомжийн зохицуулалт нэгдсэн биш ойлгомжгүй байгаагаас хамаарч иргэдэд хүрэх төрийн захиргааны байгууллагын үйлчилгээ иргэдэд хүрэхгүй байх, Холбогдох нөхөн төлбөр гаргуулах ажиллагаа хэрхэн ямар процесс дарааллын дагуу хийгдэх эсэх нь тодорхойгүйгээс иргэнд цаг хугацаа болон эд хөрөнгөөрөө хохирч байна. 

	2
	Хуулийн этгээд
	Хуулийн этгээдүүдийн хувьд дагаж мөрдөх дүрэм журам нь тодорхой биш байгаагаас хамаарч өөрийн хүсэл зоригоос гадуур хууль, дүрэм журам, норм, стандарт зөрчих үйлдэл үүсэж байгаа бөгөөд төрийн захиргааны байгууллагатай үл ойлголцол үүсэх цаашлаад эд хөрөнгө, нэр хүндээрээ хохирох эрсдэл үүсэж байна. 

	3
	Төрийн байгууллага, төрийн бус байгууллага
	Монгол улсын үндсэн хууль болон холбогдох урт, дунд хугацааны хөгжлийн бодлогын баримт бичгийн биелэлтийг хангаж чадахгүй болох эрсдэлтэйгээс гадна. Хэрэгжилтийг хангуулах зорилгоор хуульд заагаагүй шаардлагыг иргэд, аж ахуй нэгжид тавих нь тухайн төрийн захиргааны байгууллагыг хууль зөрчих нөхцөл байдалд хүргэж байна. 



1.4. Асуудлыг үүсгэж буй шалтгаан нөхцөл

1.4.1. Хууль тогтоомжийн ойлгомжгүй байдлын тухайд
Дуу чимээний бохирдлын талаар Монгол Улсын хууль тогтоомжийн нэгдсэн ойлголт тусгагдаагүйгээс шалтгаалж хууль хэрэглээний хувьд ойлгомжгүй нөхцөл байдлууд үүссэн байна. Жишээлбэл дуу чимээний сөрөг нөлөөллийн асуудлыг зөвхөн хөдөлмөрийн аюулгүй байдал болон нийтийн зориулалттай орон сууцны дуу тусгаарлалт болон мэргэжлийн дуу авианы тоног төхөөрөмжийн  зохицуулалтаар хязгаарлагдаж байна. Гэвч орчны дуу чимээний бохирдлын талаарх хууль тогтоомж одоогоор батлагдаагүй боловч 2023 онд Нийслэл Улаанбаатар хотын иргэдийн төлөөлөгчдийн хурлаас холбогдох ойлголт анх удаа эрх зүйн хэм хэмжээнд батлагдсан байна. Гэвч тус эрх зүйн хэм хэмжээ нь эрх зүйн үйлчлэлтэй эсэх нь эргэлзээтэй хэвээр байна. Түүнчлэн цаашид дуу чимээний асуудлыг мэргэжлийн ойлголт гэж үзэж тодорхой стандартаар зохицуулах уу эсхүл байгаль орчныг бохирдуулагч нэг хүчин зүйл гэж байгаль орчны асуудал гэж үзэх үү ? хүний эрүүл мэндэд нөлөөлдөг тул эрүүл мэндийн салбарын асуудал гэж үзэх үү ? гэдэг асуудал өнөөдрийг хүртэл тодорхойгүй байгаагаас хууль тогтоомжийг ойлгомжгүй байдал үүссэн гэж үзэж байна. 
1.4.2. Төрийн захиргааны байгууллагын ойлгомжгүй байдлын тухайд
Төрийн захиргааны байгууллага бол хууль хэрэгжүүлдэг байгууллага гэтэл дээр дурдсанчлан хэрэгжүүлэх хууль нь ойлгомжгүй нэгдсэн системтэй биш байгаагаас шалтгаалж төрийн захиргааны байгууллагуудын чиг үүргийн давхардал болон асуудал шийдвэрлэх хийдлүүд үүссэн байна. Нэгэнт хэрэгжүүлэх хууль тогтоомж нь ойлгомжгүй тул төрийн захиргааны шат шатны байгууллагуудын өөрсдийн эрх хэмжээний хүрээнд өөрсдийг эрхлэх асуудлын хүрээнд тус тусын бодлого, стандарт, төлөвлөгөө баталж хэрэгжүүлснээс шалтгаалж үндсэн асуудал болох хууль тогтоомжийн уялдаагүй нөхцөл байдал цаашид үргэлжилсээр байна. 
1.4.3. Цаашид стандартаар зохицуулахад хүндрэлтэй тухай асуудлын хүрээнд
Монгол улсад мөрдөгдөж буй орчны дуу чимээний бохирдлын талаар цор ганц стандартыг 2023 онд Нийслэлийн иргэдийн төлөөлөгчийн хурал баталсан талаар дээр дурдсан тул стандарт нь эрх зүйн үйлчлэлтэй эсэх нь тодорхойгүй бөгөөд хүлээлгэх хариуцлага болон нөхөн төлбөрийн асуудал мөн тодорхойгүй байгаа нь хэрэгжилтийг хангах боломжгүй нөхцөл байдлыг үүсгэж байгаа тул Стандартын хүрээнд зохицуулах нь учир дутагдалтай байна. 


ХОЁР. АСУУДЛЫГ ШИЙДВЭРЛЭХ ЗОРИЛГЫГ ТОДОРХОЙЛСОН БАЙДАЛ
Аргачлалын 4 дэх хэсэгт заасны дагуу асуудлыг шийдвэрлэх зорилтыг дараах байдлаар тодорхойлж байна. 
1. 
2. 
2.1. Зорилго. Монгол улсын иргэн, гадаад улсын иргэн, харьяалалгүй хүний эрүүл аюулгүй орчинд амьдрах эрхийг хангах, зөрчигдсөн эрхийг сэргээх, хариуцлага хүлээлгэх,
2.1.1. Зорилт 1. Дуу чимээний бохирдлын тухай ойлголтыг байгаль орчин, хүний эрүүл мэндэд нөлөөлөх сөрөг нөлөөлөл талаас нь нарийвчлан эрх зүйн нэгдсэн зохицуулалт бий болгох,
2.1.2. Зорилт 2. Дуу чимээний бохирдлыг үүсгэж буй эх үүсвэрүүдийг үндэслэл бүхий тодорхойлж, стандартаас дээд хууль зүйн хүчин чадалтай журам, техникийн нөхцөлийн хүрээнд тогтоох, хэрэв стандартын зохицуулалтын хүрээнд цаашид зохицуулна гэвэл холбогдох хуульд стандартуудыг ишилж оруулах,
2.1.3. Зорилт 3. Дуу чимээний бохирдол үүсгэж буй иргэн, аж ахуй нэгжид авах арга хэмжээ, хүлээлгэх хариуцлагын тогтолцоог бий болгох,
2.1.4. Зорилт 4. Дуу чимээний бохирдолд өртсөн иргэний эрхийг сэргээх, нөхөн төлбөр оногдуулах болон нөхөн төлбөр нэхэмжлэх эрх зүйн процесс дарааллыг тодорхой болгох.


ГУРАВ. АСУУДЛЫГ ЗОХИЦУУЛАХ ХУВИЛБАРУУД, ТЭДГЭЭРИЙН ЭЕРЭГ, СӨРӨГ ТАЛЫГ ХАРЬЦУУЛСАН БАЙДАЛ
Аргачлалын 5.1 дүгээр зүйлд зааснаар асуудлыг зохицуулах хувилбаруудыг тогтоож, эерэг болон сөрөг талыг харьцуулан үзэх ажлын хүрээнд дээд дурдсан асуудлыг шийдвэрлэх зорилгыг биелүүлэхэд чиглэсэн хувилбаруудыг тогтооно.
Аргачлалын дээрх зүйлд зааснаар асуудлыг шийдвэрлэх дор дурдсан хувилбарууд байна. 
· “тэг” хувилбар буюу шинээр зохицуулалт хийхээс татгалзах; 
· хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх;
· зах зээлийн механизмаар дамжуулан төрөөс зохицуулалт хийх; 
· төрөөс санхүүгийн интервенц хийх; 
· төрийн бус байгууллага, хувийн хэвшлээр тодорхой чиг үүргийг гүйцэтгүүлэх;
· захиргааны шийдвэр гаргах;
· хууль тогтоомжийн төсөл боловсруулах
Дээр дурдсан Аргачлалын 5.1.1–5.1.6-д заасан хувилбаруудын агуулгаас харахад эдгээр хувилбаруудын аль нь ч энэхүү тайлангийн Хоёр дахь хэсэгт заасан асуудлыг шийдвэрлэх зорилтод хүрэх хувилбар болохгүй байна. Учир нь энэхүү асуудал үүсэх болсон шалтгаан, нөхцөл нь одоогийн хууль тогтоомжид тухайн асуудлыг зохицуулсан хэм хэмжээ байхгүй байгаа болно. Тиймээс зөвхөн “хууль тогтоомжийн төсөл боловсруулах” буюу Аргачлалын 5.1.7-д заасан хувилбараар зорилтод хүрэх боломжтой гэж үзэж байна.
Энэхүү дүгнэлтэд хүрэхдээ хувилбаруудыг сонгосноор зорилгод хүрэх байдал, хэрэгжүүлэхтэй холбоотой гарах зардал, үр өгөөжийн харьцаа зэрэг үзүүлэлтээр харьцуулан судалж дүгнэсэн болно.
	Хувилбар
	Зорилгод хүрэх байдал
	Зардал, үр өгөөжийн харьцаа
	Үр дүн

	1
	Тэг хувилбар
	Хуулиар зохицуулагдахгүй байгаа асуудал, бэрхшээл хэвээр үлдэнэ. Зорилгод хүрэх боломжгүй.
	Зардал гарахгүй боловч, сөрөг үр дагавар улам бүр нэмэгдэнэ.
	Үр дүн сөрөг

	2
	Хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх
	Хуулиар зохицуулагдаагүй байгаа асуудал бэрхшээл хэвээр үлдэнэ. Зорилгод хүрэх боломжгүй.
	Зардал тодорхой хэмжээнд гарна. Асуудлыг үүсгэж байгаа гол шалтгаан нөхцөлийг арилгаж бууруулж чадахгүй.
	Тодорхой үр дүнд хүрэхгүй.

	3
	Зах зээлийн механизмаар дамжуулан төрөөс зохицуулалт хийх
	Зах зээлийн механизмаар дамжуулан төрөөс зохицуулалт хийх боломжгүй. 
	Зардал шаардагдана. Асуудлыг үүсгэж байгаа гол шалтгаан, нөхцөлийг арилгаж, бууруулж чадахгүй.
	Тодорхой үр дүнд хүрэхгүй.

	4
	Төрөөс санхүүгийн интервенц хийх 
	Төрөөс интервенц хийх шаардлагагүй.
	Зардал шаардагдана. Асуудлыг үүсгэж байгаа гол шалтгаан, нөхцөлийг арилгаж бууруулж чадахгүй.
	Тодорхой үр дүнд хүрэхгүй.

	5
	Төрийн бус байгууллага, хувийн хэвшлээр тодорхой чиг үүргийг гүйцэтгүүлэх
	Энэ нь бүхий л аж ахуй эрхлэгчид хамааралтай. Тодорхой холбоод үүнийг шийдвэрлэх боломжгүй.
	Зардал шаардагдана. Асуудлыг үүсгэж байгаа гол шалтгаан, нөхцөлийг арилгаж бууруулж чадахгүй.
	Тодорхой үр дүнд хүрэхгүй.

	6
	Захиргааны шийдвэр гаргах
	Захиргааны шийдвэрээр зохицуулах боломжгүй. Энэ нь хувийн чөлөөт байдлын зарчимд суурилна. 
	Зардал шаардагдана. Асуудлыг үүсгэж байгаа гол шалтгаан, нөхцлийг арилгаж бууруулж чадахгүй.
	Тодорхой үр дүнд хүрэхгүй.

	7
	Хууль тогтоомжийн төсөл боловсруулах 
	Зохицуулагдаагүй байгаа харилцааг зохицуулах боломжтой болно.
	Зардал гарах боловч асуудлыг үүсгэж байгаа гол шалтгааныг шийдвэрлэх гол гарц болно. 
	Үр дүнтэй



Ерөнхийд нь ямар ч хуулийг батлахдаа хэнд хандаж, ямар харилцааг зохицуулах хэм хэмжээг бүтээх үү гэдэг нь гол асуудал боловч тухайн тохиолдолд 1. Хууль тогтоох бүтцийн үндсийг тухайн хуулиар зохицуулагдах субьектэд зориулж бүтээх үү? 2. Түүнийг зохицуулж буй харилцааг голчлох уу? 3. Эсхүл хуулиар зохицуулагдах субьект, харилцааг аль алиныг нь голчилж хууль батлах уу гэх үндсэн гурван хандлага байдаг. Үндсэндээ энэхүү гурван хандлага нь хууль тогтоогч хуулийг батлахдаа аль хандлагыг нь чухалчлах уу гэдгээрээ ялгагдах ба тухайлбал субьектийг гол болгох хандлагаар хуулийг бүтээсэн тохиолдолд тухайн харилцааны зохицуулалтыг огт зохицуулахгүй гэсэн зүйл биш юм.[footnoteRef:18] [18:  落合誠一、大塚隆児（２００７年）「商法Ⅰ－総則・商行為」、１０－１１頁。] 

Байгаль орчинд сөрөг нөлөөлөл үзүүлэх хүчин зүйл болох аливаа бохирдол нь шууд хүний эрүүл мэндэд нөлөөлдөг тул байгаль орчны бохирдолтой холбоотой хууль тогтоомжийг тухайн хуулиар эрх ашиг нь шууд хөндөгдөх этгээдийн эрх ашгийг нэн тэргүүнд зорилго болгож хуулийн төслийг боловсруулдаг. Гэвч обьектив онол болон холимог онолыг ашиглах боломжгүй гэсэн үг биш бөгөөд энэ талаар дэлгэрэнгүй 5 дугаар бүлэгт дүгнэх болно.


ДӨРӨВ. ЗОХИЦУУЛАЛТЫН ХУВИЛБАРУУДЫН ҮР НӨЛӨӨГ ТАНДАН СУДАЛСАН БАЙДАЛ
Жич: Хүний эрх, эдийн засаг, нийгэм, байгаль орчинд үзүүлэх үр нөлөөг шалгуур асуултын дагуу тандсан байдлыг Хавсралт 1-ын 1, 2, 3, 4 дүгээр хүснэгтээс үзнэ үү.  
4.1.Хүний эрхэд үзүүлэх үр нөлөө 
Хүний эрхэд ямар нэгэн сөрөг нөлөө үзүүлэхгүй бөгөөд харин аж ахуй эрлэгч хоорондын гэрээ, хэлцэл түргэн, шуурхай явагдах, найдвартай, баталгаатай байх боломжийг хангана.  
4.2.Эдийн засагт үзүүлэх үр нөлөө 
Эдийн засагт эерэг нөлөө үзүүлэх бөгөөд аж ахуй эрхлэгчдийн хэлцлээс үүсэх маргаан багасах, хэлцлийн үүрэг түргэн шуурхай биелэгдсэнээр хэлцлийн мөнгөн болон мөнгөн бус зардал багасаж ашиг нэмэгдэх боломжтой. Бизнесийн ашиг нэмэгдэхийг дагалдан бараа бүтээгдэхүүний үнэ хямдарч, эдийн засагт эерэг нөлөөг үзүүлнэ.  
4.3.Нийгэмд үзүүлэх үр нөлөө 
Эдийн засгийн эерэг нөлөөллийг дагалдан нийгэмд мөн адил эерэг нөлөөг үзүүлнэ.  
4.4.Байгаль орчинд үзүүлэх үр нөлөө 
Байгаль орчинд ямар нэгэн сөрөг нөлөө үзүүлэхгүй. 
4.5.Монгол Улсын Үндсэн хууль, Монгол Улсын олон улсын гэрээ, бусад хуультай нийцэж байгаа эсэх. 
Монгол Улсын Үндсэн хууль, Монгол Улсын олон улсын гэрээ, бусад хуультай нийцэж байгаа.


ТАВ. ЗОХИЦУУЛАЛТЫН ХУВИЛБАРУУДЫГ ХАРЬЦУУЛСАН ДҮГНЭЛТ
Судалгааны 3 дугаар хэсэгт субьектив, обьектив, холимог онолыг харьцуулан судалсны үндсэн дээр дээрх гурван хувилбарын эерэг болон сөрөг талыг харьцуулан дүгнэлээ. 
5.1. Гарч болох эерэг болон сөрөг үр дагавар
Хувилбар 1 буюу Субьектив онол нь байгаль орчны бохирдолтой холбоотой хууль тогтоомж буюу дуу чимээний бохирдлын тухай хуулийг бүтээх сүүлийн үеийн дэлхийн чиг хандлага гэж хэлж болно. Субьектив онолын давуу тал нь тухайн хуулиар эрх ашиг нь хөндөгдөж буй субьектийн эрх ашгийг хамгаалах нь гол зорилго байдаг тул хүн төвтэй хууль батлах Монгол Улсын Их Хурлын стратегитэй нийцнэ.  
Хувилбар 2 буюу Обьектив онол нь тодорхой байгаль орчны сөрөг нөлөөллийг тодорхойлж, бохирдол үүсгэгч болон бохирдолд өртөж буй этгээдүүдийн хэн нэгний эрх ашгийг нэгнээс нь дээр үзэхгүй байж обьектив онцгоос асуудлыг тодорхойлж шийдэхэд чиглэдэг.
Хувилбар 3 буюу Холимог онол нь дээрх 2 онолын ойлголтыг тухайн хуулийн зүйл заалт бүрт тохирох зарчмыг баримтлан ашиглахыг ойлгох бөгөөд аливаа онолын маргааныг шийдвэрлэж үр дүнд хүрэхэд чиглэсэн байдаг. 
Зардал, үр өгөөжийг харьцааны тухайд дээрх 3 хувилбарт төдийлөн ялгаа гарахгүй болно.
Иймд дээрх гурван хувилбараас орчин үеийн чиг хандлага болон гадаад орнуудын зохицуулалт, Монгол Улсын Их Хурлын үйл ажиллагааны стратегитэй нийлэх үүднээс субьектив онолыг баримтлан хуулийн төслийг боловсруулах нь зүйтэй:   

ЗУРГАА. ОЛОН УЛСЫН БОЛОН БУСАД УЛСЫН ХУУЛЬ ЭРХ ЗҮЙН ЗОХИЦУУЛАЛТТАЙ ХАРЬЦУУЛСАН БАЙДАЛ
6.1. Олон улсын эрх зүйн зохицуулалт
6.1.1. Дэлхийн эрүүл мэндийн байгууллагын удирдамж
1995 онд Дэлхийн эрүүл мэндийн байгууллага (ДЭМБ)-ын Европын бүс нутгийн гишүүн орнуудаас олон нийтийн дуу чимээг зохицуулах удирдамжийг гаргасан. Мөн 2010 онд ДЭМБ-ын Европын бүсийн гишүүн орнуудын төлөөлөгчид ДЭМБ-аас хүрээлэн буй орчны дуу чимээний талаарх шинэчилсэн удирдамж боловсруулахыг хүсч бүх нийтийг ураиалсан. ДЭМБ-ын Европын бүсийн “Байгаль орчны дуу чимээний удирдамж” нь хүний эрүүл мэндийг тээвэр, салхин цахилгаан үүсгүүрийн дуу чимээ, амралт зугаалгын дуу чимээ зэргээс хамгаалах тэр дундаа хүүхдийн дуу чимээнд өртөх өртөлтийг багасгах талаар нотолгоонд суурилсан бодлогын удирдамжаар хангахыг уриалж байсан. 
ДЭМБ-ийн өмнөх удирдамжтай харьцуулахад хамгийн чухал өөрчлөлтүүдэд хүрээлэн буй орчны дуу чимээний ядаргаа, зүрх судасны системд үзүүлэх нөлөө, таргалалт, бодисын солилцооны үр дагвар (Чихрийн шижин гэх мэт), танин мэдэхүйн доройтол, нойргүйдлийн хямрал, сонсголын бэрхшээл, чих шуугих, төрөх үеийн таагүй үр дагавар, амьдрах чадвар сулрах, сэтгэцийн эрүүл мэндэд нөлөөлөх зэрэг эрүүл мэндийн үг дагавартай холбосон шинэ нотолгоог авч үзэх зэрэг асуудлууд тусгагдсан байна. 
Одоогийн дуу чимээний орчин болон дуу чимээний шинэ эх үүсвэрүүдийг оруулах, нотлох баримтыг үнэлэх, зөвлөмж боловсруулахад стандартчилсан тогтолцоог (Зөвлөмж, үйлчилгээ, боловсруулалт, үнэлгээний зэрэглэл) ашиглах тухай удирдамжид дурдсан зөвлөмжүүд нь хүрээлэн буй орчны дуу чимээтэй холбоотой эрүүл мэндийн хэд хэдэн үр дагаврын талаарх нотолгоог системтэй хянаж үзэх, түүнчлэн дуу чимээнд өртөлт ба эрүүл мэндийн сөрөг үр дагаврыг бууруулах арга хэмжээний талаарх нотлох баримтуудыг хавсаргасан байна. 
2018 онд ДЭМБ-ын Европын бүс дараах удирдамжийг гаргасан. Уг удирдамжид ажлын байрны бус дуу чимээ, түүний бие махбодын болон сэтгэцийн эрүүл мэндийн үр дагавартай холбоотой байдлын талаар Европ болон дэлхийн бусад улсуудад хийсэн судалгааны хамгийн сүүлийн үеийн нотолгоо, баримтыг агуулсан болно. Нэмж дурдахад, удирдамжид дуу чимээний янз бүрийн эх үүсвэр (замын хөдөлгөөн, төмөр зам, нисэх онгоц, салхин сэнс)-ийн талаарх өдөр орой шөнийн дундаж болон шөнийн дундаж түвшний хязгаарлалт, урьдчилан сэргийлэх арга хэмжээний талаар зөвлөмж өгсөн. 
Хүснэгт 3. ДЭМБ-ын Европын бүсийн 2018 оны хүрээлэн буй орчны дуу чимээний удирдамж
	Дуу чимээний эх үүсвэр
	Өдөр орой шөнийн дундаж түвшин
	Шөнийн дундаж дуу чимээ

	Замын хөдөлгөөн
	53 дБ(A)
	45 дБ(A)

	Төмөр зам
	54 дБ(A)
	44 дБ(A)

	Нисэх онгоц
	45 дБ(A)
	40 дБ(A)

	Салхин турбин
	45 дБ(A)
	Зөвлөмж байхгүй



6.2. Бусад улсын эрх зүйн зохицуулалтын харьцуулсан судалгаа
6.2.1. НОРВЕГИЙН ХААНТ УЛС
Норвегийн хаант улс (цаашид Норвег) нь хүрээлэн буй орчин, дуу чимээний бохирдлыг хянах, түүнээс хамгаалах өндөр стандарт болон нийгмийн эрүүл мэнд, сайн сайхны төлөөх хүчин чармайлтаараа олон улсад сайн туршлагатай орны тоонд ордог. Гэсэн хэдий ч бусад орнуудын нэгэн адил тодорхой сорилтууд тулгардаг байна, ялангуяа хот суурин газар болон авто зам, төмөр зам, нисэх онгоцны буудал зэрэг тээврийн төвүүдийн ойролцоо дуу чимээний асуудал үүсдэг байна. 
Норвегт дуу чимээний бохирдлын 85% зам, тээврийн салбарт хамааралтай бөгөөд нийслэл Осло хотод дуу чимээний 90% нь автомашины хөдөлгөөний улмаас үүсдэг болохыг судалгаагаар тогтоожээ. Гэхдээ дэлхийн хүн ам шигүү суурьшсан хотуудтай харьцуулахад Норвегт дуу чимээний түвшин харьцангуй бага байдаг. Энэ нь хотжилт багатай, түүнчлэн дуу чимээний хатуу зохицуулалт, дуу чимээг бууруулах, түүнээс хамгаалах идэвхтэй арга хэмжээнүүдтэй холбоотой гэж үздэг.
Норвегийн Осло болон бусад хотууд дуу чимээг бууруулах амбицтай зорилтуудыг тавьж, үр дүнтэй стратеги хэрэгжүүлсэн нь бусад орны мега хотуудтай харьцуулахад дуу чимээ багатай байхад хувь нэмэр оруулдаг байна.
Норвег нь дуу чимээний бохирдлыг үнэлэх, зохицуулах зорилготой Европын холбоо (ЕХ)-ны “Хүрээлэн буй орчны дуу чимээний удирдамж”  болон хүрээлэн буй орчны дуу чимээтэй холбоотой бусад зохицуулалтыг дагаж мөрддөг бөгөөд дотоодын хууль, дүрэм, журмаа мөн ЕХ-ныхтой нийцүүлсэн байдаг.
Дуу чимээний бохирдлыг зохицуулах хууль, эрх зүйн зохицуулалтууд
Норвегт дуу чимээний бохирдлыг зохицуулдаг гол хууль нь Бохирдлыг хянах тухай хууль (Pollution Control Act) юм. Түүнээс гадна Байгаль орчны хууль (Nature Diversity Act), Хот төлөвлөлтийн хууль (Planning and Building Act), мөн дуу чимээний бохирдлыг зохицуулах удирдамж, дүрэм, журмууд, дуу чимээний стандартууд болон бусад хууль, эрх зүй актын хүрээнд зохицуулж байна.
Бохирдлыг хянах тухай хууль (Pollution Control Act)  
Энэ хуульд дуу чимээний болон бусад төрлийн бохирдолтой тэмцэх тогтолцоог бүрдүүлж, байгаль орчныг хамгаалах ерөнхий зарчмуудыг тодорхойлсон бөгөөд дуу чимээний бохирдолтой холбоотой дараах үндсэн зохицуулалтуудыг тусгасан байна. Үүнд:
· Дуу чимээ болон бусад төрлийн бохирдол үүсгэж болзошгүй үйл ажиллагаа нь хүний эрүүл мэнд, байгаль орчинд хор хөнөөл учруулахгүй байх ёстой гэж заасан  (Их хэмжээний дуу чимээ үүсгэж болзошгүй үйл ажиллагаанд шаардлагатай бол зөвшөөрөл олгож болно).
· Дуу чимээний удирдамж, тухайлбал, орон сууцны хороолол, бусад мэдрэг байршил (сургууль, цэцэрлэг), мөн экосистемд үзүүлэх нөлөөллийг багасгахын тулд дуу чимээний зөвшөөрөгдөх түвшнийг заасан тусгай журам, удирдамжийг тодорхойлсон.
· Орон нутгийн захиргаа нь дуу чимээтэй холбогдох зохицуулалтуудыг хэрэгжүүлэхдээ ихэвчлэн газар ашиглалтын төлөвлөлт, бүтээн байгуулалтын үйл ажиллагаа эрхлэгчидтэй хамтран хэрэгжүүлэх эрх мэдэлтэй байхаар заасан.
· Хяналт, хэрэгжилтийн талаар, өөрөөр хэлбэл, дуу чимээтэй холбоотой стандарт, дүрэм журмын хэрэгжилтэд хяналт тавьж ажиллах эрх бүхий байгууллагуудын үүргийн талаар  тус тус зохицуулсан байна.
Эдгээр зохицуулалт нь дуу чимээний бохирдлыг үр дүнтэй удирдаж, иргэдийнхээ эрүүл, сайн сайхан амьдрах орчныг бүрдүүлэх зорилготой юм.
Норвегийн Байгаль орчны хууль (Nature Diversity Act)
Уг хууль нь байгаль орчныг хамгаалах, улмаар экологийн тэнцвэрийг хадгалахад дэмжлэг үзүүлэх зорилготой бөгөөд үүнд дуу чимээний бохирдолтой холбоотой асуудал мөн хамаардаг.
Дуу чимээний бохирдлыг зохицуулах удирдамж, дүрэм, журмууд 
Норвегт дуу чимээний асуудлыг зохицуулсан тусгай дүрэм, журмууд байдаг. Эдгээр нь Норвегийн байгаль орчны хуулийн хэрэгжилтийг хангах зорилготой бөгөөд дуу чимээний түвшнийг тодорхойлж, эрсдэлийг бууруулахад чиглэсэн байна.
Хотын төлөвлөлтийн хууль (Planning and Building Act)
Энэ хуулиар хот, суурин газруудын төлөвлөлтийн үйл ажиллагааг зохицуулдаг. Түүнчлэн хотын төлөвлөлтөд дуу чимээний асуудлыг заавал анхаарч тооцох, мөн хотын хөгжлийн явцад дуу чимээний бохирдлыг бууруулах арга хэмжээнүүдийг хэрэгжүүлэх талаар зохицуулсан байна.
Норвегийн дуу чимээний стандартууд
Дуу чимээг хэмжих стандарт, аргачлал боловсруулан, дагаж мөрддөг бөгөөд энэ нь дуу чимээний бохирдлыг бууруулахад чиглэсэн арга хэмжээний нэг юм.
Дээрх хууль, эрх зүйн актууд нь Норвегт дуу чимээний бохирдлыг зохицуулахад чухал үүрэгтэй бөгөөд дуу чимээний бохирдлын эрсдэлийг бууруулах, иргэдийн амьдралын чанарыг дээшлүүлэхэд хувь нэмэр оруулдаг байна.
Дуу чимээний эх үүсвэр
Бусад орнуудын нэгэн адил Норвегт дуу чимээний бохирдол янз бүрийн эх үүсвэрээс үүсдэг бөгөөд гол эх үүсвэрүүдийг дурдвал:
· Зам, тээврийн хөдөлгөөн
· Автозамын хөдөлгөөн. Автомашин, ачааны машин, автобус зэрэг нь дуу чимээний бохирдолд ихээхэн хувь нэмэр оруулдаг, ялангуяа хот суурин газар болон томоохон хурдны замын ойролцоо дуу чимээ ихтэй байдаг.
· Төмөр замын хөдөлгөөн. Галт тэрэг нь дуу чимээний гол эх үүсвэр болдог, ялангуяа төмөр замын шугамтай ойролцоо газруудад ихээхэн дуу чимээ үүсгэдэг.
· Агаарын хөдөлгөөн. Нисэх онгоцны буудал болон нислэгийн замын ойр орчим, ялангуяа Осло Гардермоэн болон бусад томоохон нисэх онгоцны буудлуудын ойролцоох бүс нутагт дуу чимээ их үүсдэг байна.
· Барилга угсралтын ажил
· Барилгын талбайн дуу чимээ, нураах ажил, машин механизм, барилгын техник төхөөрөмж зэрэг нь хот суурин газрын дуу чимээний ерөнхий түвшинд нөлөөлдөг байна.
· Үйлдвэрлэлийн үйл ажиллагаа
· Үйлдвэр болон үйлдвэрлэлийн янз бүрийн үйл ажиллагаа, тухайлбал, машин, тоног төхөөрөмж, ачаа тээвэрлэлт зэрэг нь тасралтгүй дуу чимээ үүсгэж байдаг.
· Далай, далайн эргийн үйл ажиллагаа
· Норвегийн өргөн уудам далайн эрэг, далайн аж үйлдвэртэй холбоотой хөлөг онгоц, гатлага онгоц, далайн эргийн бүтээн байгуулалтын үйл ажиллагаа, ялангуяа далайн эрэг, боомтын бүс нь тус улсад дуу чимээний бохирдол үүсгэгч эх үүсвэрийн нэг болдог.
· Амралт, энтертайнмент үйл ажиллагаа.
· Цасны мотоцикл, түүнтэй төстэй бүх төрлийн тээврийн хэрэгсэл (ATV) болон амралт зугаалгын арга хэмжээнээс үүдэлтэй дуу чимээ нь ялангуяа хөдөө орон нутаг, үндэсний цэцэрлэгт хүрээлэнгүүдийн орчинд дуу чимээний бохирдлын эх үүсвэр болдог.
· Олон нийтийн арга хэмжээ, баяр наадам
· Концерт, баяр наадам, бусад төрлийн арга хэмжээ нь орон нутгийн болон хот суурин газрын дуу чимээний бохирдолд хувь нэмэр оруулдаг.
· Салхин турбин
· Энэ нь сэргээгдэх эрчим хүчний эх үүсвэр боловч салхин сэнсний дуу чимээ ойр орчмынхоо оршин суугчдын амгалан тайван байдалд нөлөөлж болзошгүй.
· Агааржуулалт ба халаалтын систем.
· Хот суурин газрын халаалт, хөргөлтийн системийн дуу чимээ нь орчны дуу чимээний бохирдол үүсэхэд нөлөөлж байдаг.
Дуу чимээний асуудлыг хариуцах байгууллага, түүний чиг үүрэг
Норвегт хэд хэдэн төрийн байгууллага, агентлагууд дуу чимээний бохирдлыг хянах, зохицуулах чиг үүрэгтэй байна. Үүнд:
Норвегийн Байгаль орчны агентлаг (Norwegian Environment Agency) 
Энэ агентлаг нь байгаль орчны хууль тогтоомж, тэр дундаа дуу чимээний бохирдолтой холбоотой хууль тогтоомжийг хэрэгжүүлэх үүрэгтэй. Дуу чимээтэй холбоотой судалгаа хийж, дуу чимээний асуудлаар заавар удирдамж гаргадаг.
Норвегийн Дуу чимээтэй тэмцэх нийгэмлэг (Norwegian Association Against Noise) 
Тус нийгэмлэг нь 1963 онд байгуулагдсан бөгөөд Байгаль орчны яам, Норвегийн Байгаль орчны агентлагаас санхүүгийн дэмжлэг авдаг, улс төрөөс ангид бие даасан байгууллага юм. Энэ нь удирдах зөвлөл, ажлын алба болон хот, орон нутгийн дуу чимээний чухал асуудлуудыг хамаарах шинжээчдийн зөвлөлөөс бүрдэнэ. Нийгэмлэг дуу чимээний бохирдолтой тэмцэхдээ дараах чиг үүргийг хэрэгжүүлж байна. Үүнд:
· Шаардлагатай үед иргэдийг мэдлэг, мэдээлэл болон зөвлөгөөгөөр хангах үйличилгээ үзүүлнэ. 
· Хүний суурь эрх ашигтай холбоотой үйл ажиллагааг дэмжин ажилладаг.
· Лобби хийх. Энэ нь тус нийгэмлэгийн орон нутаг болон үндэсний хэмжээнд явуулах чухал ажлын нэг бөгөөд хамгийн чухал зорилтот бүлэг нь Парламентын зам тээвэр, харилцаа холбоо, эрүүл мэнд ба халамж, эрчим хүч ба байгаль орчны хороод байдаг.
· Үзэл бодлыг төлөвшүүлэх. Дуу чимээ нь амьдралд чухал асуудлын нэг боловч бага яригддаг байна. Үүнийг өөрчлөхийн тулд нийгэмлэгийн www.stoyforeningen.no, www.sroysvakedekk.no цахим хуудаснууд болон хэвлэлд нийтлэл гаргах, сонсгол, хурал зөвлөгөөнд оролцох гэх мэт арга хэрэгслээр дамжуулан дуу чимээний бохирдлын нөлөөний тухай ойлголт, мэдлэгийг нэмэгдүүлэх, түгээхийг зорин ажилладаг. 
· Орон нутаг, үндэсний болон олон улсын хэмжээний байгаль орчны чиглэлээр үйл ажиллагаа явуулдаг байгууллагуудтай хамтран ажиллах, төсөл хөтөлбөр хэрэгжүүлэх, нийгмийн болон мэргэжлийн сүлжээнд нэгдэн ажилладаг.
Тус нийгэмлэг нь жил бүр 4 сарын сүүлийн Лхагва гарагт тэмдэглэдэг “Дэлхийн Дуу чимээг таниулах өдөр”-өөр идэвхтэй үйл ажиллагаа явуулдаг байна. Тухайлбал, дуу чимээний асуудлыг сурталчлан таниулж иргэдийн мэдлэгт хувь нэмэр оруулах, улстөрчдөд байгаль орчныг хамгаалах зорилгод нэгдэн ажиллахыг уриалах гэх мэт.
Мөн “Дуу чимээний зураглал”-ыг гаргадаг бөгөөд энэ дуу чимээний нарийн хэмжилт биш зөвхөн тухайн газар нутаг, бүсийн дундаж дуу чимээг тодорхойлоход хэрэглэнэ. 
Орон нутгийн захиргаа
Орон нутгийн засаг захиргаа нутаг дэвсгэрийнхээ дуу чимээний бохирдлыг зохицуулахад ихээхэн үүрэг гүйцэтгэдэг бөгөөд орон нутгийн бүсчлэл, хот төлөвлөлт, хотын захиргаанд хамааралтай дуу чимээний зохицуулалтын хэрэгжилтийг хариуцдаг. Үүнд замын хөдөлгөөн, барилга, бүтээн байгуулалт болон бусад эх үүсвэрээс үүсэх дуу чимээг бууруулах арга хэмжээг хэрэгжүүлэх зэрэг багтана.
Норвегийн Нийтийн Замын Захиргаа (Norwegian Public Roads Administration (NPRA)) 
Энэ байгууллага нь улсын авто замын төлөвлөлт, арчилгааны ажлыг хариуцдаг. Мөн замын хөдөлгөөнөөс үүсэх дуу чимээг багасгах зориулалттай технологи ашиглах, дуу чимээний саадыг төлөвлөх, саад хаалт барих, мөн замын хөдөлгөөний удирдлагын стратеги боловсруулахад оролцдог.
Норвегийн Эрүүл мэндийн газар (Norwegian Directorate for Health) 
Энэ нь нийгмийн эрүүл мэндийн асуудал, тэр дундаа дуу чимээний бохирдолтой холбоотой асуудлыг хариуцан ажиллах ба үүнд, дуу чимээний эрүүл мэндэд үзүүлэх нөлөөллийн талаар заавар, зөвлөмж гаргах зэрэг арга хэмжээг хэрэгжүүлнэ.
Норвегийн төмөр замын захиргаа (The Norwegian Railway Directorate) 
Энэ нь тус улсын төмөр замын системийг хянадаг бөгөөд төмөр замын хөдөлгөөний дуу чимээг хянах зохицуулалтууд болон бусад арга хэмжээг хэрэгжүүлдэг. 
Нисэх онгоцны буудал, нисэхийн газар 
Хувийн нисэх буудлууд нь агаарын хөлгөөс үүсэх дуу чимээний бохирдлыг багасгах үүрэг бүхий удирдлагын баг ажиллуулдаг. Тэд Норвегийн Иргэний нисэхийн газартай хамтран дуу чимээг бууруулах хууль, журмыг хэрэгжүүлэх, нисэх онгоцны буудлын дуу чимээг хянах зорилготой байна.
Дээрх байгууллагууд нь Норвегт дуу чимээний асуудлыг үр дүнтэй удирдах санаачилга, бодлогыг хэрэгжүүлэхдээ хамтран ажилладаг.
Дуу чимээний бохирдлын үр нөлөө, түүнийг бууруулах чиглэлээр хэрэгжүүлэх арга хэмжээ
Дуу чимээний бохирдол нь хүний эрүүл мэндэд асар их сөрөг нөлөөтэй нь судалгаагаар нотлогдсон байна . Тухайлбал, Европт жил бүр 50 мянга орчим хүн дуу чимээний улмаас нас бардаг бол Норвег улсын хувьд, жилд:
· 60-100 хүн замын хөдөлгөөний дуу чимээний улмаас зүрх судасны өвчнөөр нас бардаг;
· 75-100 хүн гэр ахуйн дуу чимээний улмаас нас бардаг;  
· 1.7 сая хүн дуу чимээнээс болж, үүний 1.5 сая нь замын хөдөлгөөний дуу чимээнээс болж бухимдаж сэтгэл зүйн хувьд тавгүйтдэг, түүнээс 0.5 сая хүн маш их бухимдаж тавгүйтдэг гэсэн судалгаа гарсан байна.
Дуу чимээ нь стресс үүсгэж, төвлөрөх чадвар сулрах, сурах хүсэл болон чадвар буурах, эрүүл мэндээр хохирох зэргээр биеийн болон сэтгэл санааны хохирол үүсгэж байна. Дуу чимээний улмаас үүсэх сонсголын гэмтэл нь мэргэжлээс шалтгаалсан өвчний дунд эхний аравт ордог. Мөн цэцэрлэг, ерөнхий боловсролын сургуулийн хүүхдүүд, залуучууд дуу чимээний сөрөг нөлөөнд өртөх нь түгээмэл байгааг судалгаагаар тогтоожээ.
Норвегт дуу чимээний бохирдлыг бууруулах янз бүрийн стратеги, арга хэмжээг хэрэгжүүлж байна. Үүнд:
· Дуу чимээний асуудлыг хот төлөвлөлтийн бодлогодоо тусгах: 
· Дуу чимээ ихтэй бүс нутгуудаас (хурдны зам, үйлдвэрлэлийн бүс гэх мэт) орон сууцны болон сургуулийн бүс зэргийг тусгаарлахын тулд хот төлөвлөлт, бүсчлэлийн нарийн зохицуулалтыг хэрэгжүүлэх; 
· Дуу чимээ ихтэй бүс, орон сууцны хорооллын хооронд цэцэрлэгт хүрээлэн, ногоон байгууламж зэрэг хамгаалалтын бүс хөгжүүлэхийг дэмжих.
· Зам тавихдаа дуу чимээ намсгадаг материал ашиглах: Тээврийн хэрэгсэл явж өнгөрөхөд дугуйны дуу чимээг багасгадаг замын гадаргуугийн материал ашиглах ба энэ нь уламжлалт асфальтаас илүү дуу чимээг шингээж, мэдэгдэхүйц бууруулж чаддаг.
· Саад хаалт хийх: Томоохон авто зам, төмөр зам, хурдны зам дагуу дуу чимээний саад хаалт хийж, тээврийн хэрэгслээс гарч буй дуу чимээг хааж, шингээх ба ингэснээр ойр орчмын суурьшлын бүсийг дуу чимээнээс хамгаална.
· Дуу чимээний асуудлыг замын хөдөлгөөний удирдлагын стратегид тусгах:
· Тээврийн хэрэгслийн дуу чимээг багасгахын тулд хурдны хязгаарлалт, хурд сааруулагч, тойрог зам зэрэг замын хөдөлгөөнийг зохицуулах арга хэмжээ болон замын хөдөлгөөний удирдлагын стратегийг хэрэгжүүлэх;
· Замын хөдөлгөөнд оролцох тээврийн хэрэгслийн тоог цөөрүүлэхийн тулд нийтийн тээврээр зорчихыг дэмжих.
· Олон нийтэд сурталчлан таниулах арга хэмжээ зохион байгуулах: Дуу чимээний бохирдол, түүний нийгмийн эрүүл мэнд, амьдралын чанарт үзүүлэх нөлөөллийн талаарх мэдлэг, боловсролыг иргэдэд зориулсан хөтөлбөрөөр дамжуулан хүргэх.
· Дүрэм, журам, стандарт тогтоох:
· Дуу чимээний янз бүрийн эх үүсвэр, тэр дундаа тээвэр, үйлдвэрлэлийн үйл ажиллагааны дуу чимээний хор хөнөөлийн түвшнийг бууруулахын тулд дүрэм, журам болон дуу чимээний хязгаарыг тогтоох;
· Хот болон үйлдвэрлэлийн орчинд дуу чимээний дүрэм, журмыг даган мөрдөж байгаа эсэхэд хяналт тавих.
· Ногоон дэд бүтцийг хэрэгжүүлэх: Хотын бүтээн байгуулалтад ногоон байгууламжийг байгуулах нь иргэдийн амралт чөлөөт цагийг өнгөрөөх орон зайг бий болгохоос гадна дуу чимээнд саад болж, түүнийг шингээхэд тустай байдаг.
· Дуу чимээ тусгаарлагч хөтөлбөрүүдийг хэрэгжүүлэх: Дуу чимээ ихтэй бүс нутгийн оршин суугчдад санхүүгийн дэмжлэг үзүүлэх, эсвэл орон сууцны дулаалгыг сайжруулах, дотоод орчны дуу чимээг бууруулах урамшуулал олгох;
· Цахилгаан тээврийн хэрэгсэл хэрэглэхийг дэмжих: Хот суурин газрын замын хөдөлгөөний дуу чимээг багасгахын тулд бензин эсвэл дизель хөдөлгүүртэй автомашинаас илүү чимээ багатай цахилгаан тээврийн хэрэгсэл нэвтрүүлэхийг дэмжих.
· Судалгаа ба хяналтыг сайжруулах:
· Дуу чимээний бохирдлын эх үүсвэр, нөлөөлөл, түүнийг бууруулах стратегийн талаар судалгаа хийж, бодлого боловсруулах, дуу чимээг бууруулах аргуудыг боловсронгуй болгох;
· Дуу чимээг бууруулах арга хэмжээний үр нөлөөг үнэлэх, шаардлагатай зохицуулалтыг хийх зорилгоор хот суурин газрын дуу чимээний түвшнийг тасралтгүй хянах.
Норвег улс эдгээр хүчин чармайлтынхаа үр дүнд иргэд нь эрүүл, тав тухтай, сайн сайхан амьдрах таатай орчин бүрдүүлэхийг зорьж байна.
6.2.2. ЯПОН УЛС
Дэлхийн эрүүл мэндийн байгууллагаас дуу чимээ нь өдрийн цагаар 53 дБ, шөнийн цагаар 45 дБ-ээс багагүй байх стандарт нь хүний бие махбодод хор хөнөөлгүй гэж үздэг байна. 2023 оны байдлаар Япон Улсын дуу чимээний дундаж хэмжээ 70 дБ байгаа нь дуу чимээний бохирдолтой улсын тоонд зүй ёсоор орж байна. Тус улсын дуу чимээний бохирдлыг үүсгэж байгаа хүчин зүйлүүдэд асар их дуу чимээтэй агаарын баазууд, томоохон хотуудад байнгын интрузив дуут дохиолол, байгалийн гамшгийн сэрэмжлүүлэг дохиолол, цахилгаан галт тэрэг (шинкансен)-ний анхааруулга дуут дохио зэрэг орж байна.
Дуу чимээний бохирдлыг зохицуулах хууль, эрх зүйн зохицуулалтууд
Япон Улс дуу чимээтэй холбоотой үндсэн асуудлыг Дуу чимээг зохицуулах тухай хууль (Noise Regulation Law)  болон Чичиргээний тухай хууль, Замын хөдөлгөөний тухай хууль, Барилгын стандартын тухай хууль, Байгаль орчны тухай хуулиар тус тус зохицуулж байна. 
Дуу чимээг зохицуулах тухай хууль (Noise Regulation Law) 
Тус хуулийн зорилго үйлдвэр, аж ахуйн нэгжийн өдөр тутмын үйл ажиллагаа, барилга байгууламжийн угсралтын ажлын явцад үүсэх дуу чимээ, автомашины дуу чимээ, шөнийн дуу чимээний стандартыг тогтоон хянаж, ард иргэдийн тайван амьдрах орчныг бүрдүүлэхэд чиглэгдсэн байна. 
Тус хуулийн V бүлгийн 20 дугаар зүйлд зааснаар тухайн мужийн захирагч болон орон нутгийн засаг захиргааны байгууллага өөрт харьяалагдах нутаг дэвсгэрийн дуу чимээний түвшнийг хянана.
Хуулийн VI бүлэг 29 дүгээр зүйлд хотын дарга, мужийн захирагчийн захирамжийг биелүүлээгүй тохиолдолд нэг жил хүртэл хорих эсвэл 100 мянган иен хүртэл торгууль ногдуулахаар заасан.
Байгаль орчны тухай хууль (Basic Environment Act 1993) 
Хуульд зааснаар хүний эрүүл мэнд, амьдрах орчин нөхцөл болох агаар, ус хөрс, дуу чимээний ерөнхий стандартыг дуу чимээний үнэлгээний аргаар тогтооно. Япон Улсад дуу чимээний чанарын стандартыг 3 ангилна. Үүнд:
· Дуу чимээний байгаль орчны стандарт
· Агаарын хөлгийн дуу чимээний стандарт
· Төмөр зам, хурдан галт тэрэгний (шинкансэн) дуу чимээний стандартыг тус тусад нь баталж мөрддөг. Уг стандартын хэрэгжилтэд тухайн мужийн дуу чимээний үнэлгээний газар үнэлгээ дүгнэлт хийн хянаж, стандарт алдагдсан тохиолдолд хуулийн дагуу хариуцлага,торгууль ногдуулна.
Дуу чимээний үнэлгээний арга гэдэг нь дуу чимээний эквивалент түвшин, дуу чимээнд өртөмтгий объектын байршилд  үндэслэн тогтоохыг хэлнэ.
Хүснэгт 4. Дуу чимээний зөвшөөрөгдөх стандарт (байгаль орчинд)[footnoteRef:19] [19:  Эх сурвалж: https://www.env.go.jp/en/laws/air/noise/ap.html ] 

	Цагийн бүс
	Өдрийн цаг
	Өглөө/ Орой
	Шөнийн цаг
	Ажиллахыг хориглосон цаг

	I
	45-50 дБ
	40-45 дБ
	40-45дБ
	19:00-07:00

	II
	50-60 дБ
	45-50 дБ
	40-50 дБ
	22:00-18:00

	III
	60-65 дБ
	55-65 дБ
	50-55 дБ
	-

	IV
	65-70 дБ
	60-70 дБ
	55-65 дБ
	-



Тайлбар: 
I бүс - Амины орон сууц, нийтийн орон сууц, сургууль, цэцэрлэг, эмнэлэг
II бүс – Орон сууцны хороолол
III бүс – Худалдаа үйлчилгээний газар болон үйлчилгээний зориулалтаар ашигладаг 
орон сууц
IV бүс – Үйлдвэрлэлийн зориулалттай газар  
Дуу чимээний асуудал хариуцах байгууллага, түүний чиг үүрэг 
Байгаль орчны бохирдлын талаарх хэрэг маргааныг шийдвэрлэх хороо
Байгаль орчны бохирдлын асуудлыг Дотоод хэрэг, харилцаа холбооны яамны харьяа агентлаг хэлбэрээр байгуулагдсан Байгаль орчны бохирдлын талаарх хэрэг маргааныг шийдвэрлэх хороо хариуцан ажилладаг байна. Тус хороо нь Байгаль орчны бохирдлын маргааныг шийдвэрлэх тухай хуулийн дагуу  дараах чиг үүргийг хэрэгжүүлнэ.
· Хүний эрүүл мэнд, амьдрах орчинд учруулсан байгаль орчны бохирдлын асуудал;
· Орон нутгийн засаг захиргаатай хамтран мужуудад бохирдлын хяналтын зөвлөл, хороодыг томилох;
· Үйлдвэр, уул уурхай зэргээс хамааран нийтийн ашиг сонирхлыг зөрчсөн газар ашиглалтын дүрэм журмыг зөрчсөн асуудлыг шийдвэрлэх зэрэг байгаль орчны бохирдолтой хамааралтай хэрэг маргаан, зөрчил
· Байгаль орчны бохирдлын талаарх санал, гомдол зэрэг асуудлыг бүхэлд нь шийдвэрлэнэ.
Байгаль орчны менежментийн холбоо (Japan Environmentel Management Assiociation for Industry)
Мөн Байгаль орчны менежментийн холбоо (Japan Environmentel Management Assiociation for Industry)  нь 700 орчим компанийн гишүүнчлэлээс бүрдсэн төрийн бус байгууллага нь байгаль орчны бохирдлыг үнэлж, дүгнэж, зөвлөгөө өгдөг.  
Тус байгууллагын чиг үүрэг:
· Байгаль орчны бохирдлын үнэлгээ;
· Технологийн хөгжлийн судалгаа;
· Дэлхийн байгаль орчны асуудлын тойм, мэдээлэл бэлтгэх;
· Бохирдлын хяналтын гэрчилгээ олгох шалгалтыг зохион байгуулах
· Байгаль орчны менежментийн арга хэрэгслийг боловсруулах, олон нийтэд сурталчлах;
· “Эко бүтээгдэхүүн” үзэсгэлэнг зохион байгуулах;
· Байгаль орчны эрсдэлийн менежментийг хэрэгжүүлэх зорилгоор бусад байгууллагуудтай хамтран ажиллах зэргээр байгаль орчны бохирдлын асуудлыг шийдвэрлэхэд ихээхэн нөлөө үзүүлдэг байгууллага юм.
Дуу чимээний бохирдлын үр нөлөө, түүнийг бууруулах чиглэлээр хэрэгжүүлэх арга хэмжээ
Өнөө үед дэлхийн ихэнх метрополис хотуудад  дуу чимээний бохирдол асар их байгаагаас үүдэн нийгмийн эрүүл мэнд, байгаль орчин, ан амьтан, хүний эрүүл мэндэд асар их сөрөг нөлөөлөл үзүүлж байна. 2021 оны Япон Улсын байгаль орчны нөлөөллийн судалгаагаар  дуу чимээний бохирдлын нөлөөллийг автомашин, төмөр зам, агаарын хөлгийн дуу чимээний бохирдлын нөлөөлөл гэж тус тус ангилан судалж үзэхэд: 
· зүрх судасны өвчлөл; 
· даралт ихсэх өвчин; 
· стресс бухимдал; 
· чихрийн шижин өвчин;
· нойргүйдэл;
· ой санамж буурах;
· өсвөр насныхны анхаарал сулрах;
· тархины үйл ажиллагаанд сөргөөр нөлөөлөх;
· ан амьтны тайван амьдрах амьдрах орчин алдагдах зэрэг маш олон сөрөг нөлөөллүүд үүсээд байна гэсэн үр дүн гарчээ. 
Байнгын дуу чимээний стресс нь цусны судсыг гэмтээж стрессийн гормон болох кортизоныг илүү ялгаруулдаг байна.
Тиймээс Засгийн газраас болон холбогдох бусад байгууллагууд дуу чимээний бохирдлоос урьдчилан сэргийлэх арга зам, бодлого, шинэчлэл, шинэ техник технологийн хөгжилд хөрөнгө оруулалт хийх зэргээр шат дараалсан арга хэмжээнүүд авахаар зорин ажиллаж байна. Үүнд: 
· дуу чимээ багатай цахилгаан болон хагас цахилгаан тээврийн хэрэгсэл ашиглахыг дэмжих;
· хурдан галт тэрэгний замын дуу чимээг багасгах, бууруулах;
· дуу чимээ тусгаарлагч материал, технологийн хөгжил зэрэгт хөрөнгө оруулалт хийх;
· олон нийтэд дуу чимээний бохирдлын нөлөөллийн талаар суртал ухуулга, сургалт зохион байгуулах;
· Засгийн газраас дуу чимээний бохирдлын эсрэг олон улсын стандарт дүрэм журмыг дагаж мөрдөх, бусад улс оронтой хамтран ажиллах зэрэг арга хэмжээг авч хэрэгжүүлж байна.
6.2.3. АМЕРИКИЙН НЭГДСЭН УЛС (АНУ) 
АНУ дахь дуу чимээний бохирдлын эрх зүйн зохицуулалт 
Дуу чимээний эрх зүйн зохицуулалт сайн байх нь иргэдийн эрүүл мэнд, амьдралын чанарыг хамгаалдаг бол хэрэгжих боломжгүй эсвэл хэрэгждэггүй зохицуулалт нь иргэдийн амгалан тайван байдлыг алдагдуулдаг. Үйлдвэрлэл, худалдааны бүсүүд, орон сууцны хорооллууд хоорондоо улам ойртсоор байгаа нь дуу чимээ ихээр ялгаруулж иргэдийн эрүүл мэндэд сөргөөр нөлөөлдөг ба судалгаанаас үзэхэд 10 сая орчим америкчууд дуу чимээний нөлөөллөөс шалтгаалсан сонсгол алдагдалтай байна.
Хурдны зам, нисэх онгоцны буудлын дуу чимээтэй холбоотой маргаан 1960-аад оноос анхлан гарч эхэлжээ. Үүнээс улбаалан 1969 онд Үндэсний байгаль орчны бодлогын тухай хууль (National Environmental Policy Act (NEPA)), 1972 онд Дуу чимээний хяналтын хууль25 (Noise Control Act (NCA)) тус тус батлагдаж байжээ. Дуу чимээний хяналтын хуульд иргэдийн эрүүл мэнд, амгалан тайван байдалд сөрөг нөлөөгүй чимээ шуугиангүй орчинг дэмжих үндэсний бодлогыг хуульчилжээ. Хуульд автомашин, нисэх онгоц болон дуу чимээ их ялгаруулдаг зарим төрлийн ахуйн тоног төхөөрөмжөөс ялгарах стандарт хэмжээг анхлан тогтоосон байна. Дуу чимээний давтамжийг герцээр хэмжээд үзүүлэх хүчний түвшинг дб (децибел)-ээр хэмжинэ. Энэ нь дуу чимээний чанга сулыг илэрхийлэх хэмжих нэгж юм.  Дуу чимээний бохирдлыг зохицуулсан хууль тогтоомжууд:  
· Үндэсний байгаль орчны бодлогын тухай хууль (National Environmental Policy Act) 
· Дуу чимээний хяналтын тухай хууль (Noise Control Act 1972) 
· Чимээгүй нийгэмлэгийн хууль (Quiet Communities Act 2019) Байгаль орчныг хамгаалах агентлагийн харьяа Дуу чимээ бууруулах, хяналтын албыг дахин байгуулах зорилгоор энэ хуулийг баталсан.  
· Хөдөлмөрийн аюулгүй байдал, эрүүл ахуйн хууль (Occupational Safety and Health Act 1970) 
· Ажлын байрны дуу чимээний нөлөөллийн стандарт (Occupational Noise Exposure-Criteria for a recommended standard 1998)  
· Ажил мэргэжлийн дуу чимээний нөлөөллийн стандарт (Occupational Safety and Health Standards-Occupational noise exposure) 
· Муж хоорондын төмөр замын тээвэрлэгчдийн дуу чимээний стандарт (Noise Emissions Standards for Transportation Equipment, Interstate Rail Carriers) 
· Барилгын тоног төхөөрөмжийн дуу чимээний ялгаруулалтын стандарт (Noise
· Тээврийн хэрэгслийн дуу чимээ ялгаруулалтын хяналт (Transportation Noise Emission Controls)  
· Дуу чимээний маргааныг хянан шийдвэрлэх ажиллагааны журам (Rules of Practice Governing Proceedings Under the Noise Control Act)  
АНУ-д дуу чимээг үндэсний хэмжээнд, муж улсын хэмжээнд, хотын хэмжээнд тус тус хууль тогтоомж, дүрэм журам гарган зохицуулж байна. Дуу чимээний бохирдол арилгах төв (Noise Pollution Clearinghouse)-ийн хуулийн номын санд АНУ-ын 50 муж улсын 500 том хотуудын дуу чимээтэй холбоотой хууль тогтоомжийг нэгтгэжээ. Эдгээрийг ойлгомжтой, хялбар болгохын тулд өнгөөр ялгасан байна. 
· Ногоон өнгөөр-иргэдийн амгалан тайван байдлыг алдагдуулж буй заалтууд; 
· Улаан өнгөөр-автомашины ерөнхий децибелийг харуулсан заалтууд; 
· Цэнхэр өнгөөр-тоног төхөөрөмж, цахилгаан хэрэгсэл, тээврийн хэрэгслийн ашиглалтын цаг, зайн хязгаарлалтыг зохицуулсан заалтууд;  
· Шар өнгөөр-тээврийн хэрэгсэл болон бусад тоног төхөөрөмжийн дуу намсгагч түүний бүртгэл, гэрчилгээг баталгаажуулах тусгай шаардлагын заалтууд; 
· Саарал өнгөөр-тодорхой үйл ажиллагаанд ашиглагдах 
Дуу чимээний бохирдлыг хариуцдаг байгууллагууд: 
Дуу чимээний бохирдлыг арилгах төв  (Noise Pollution Clearinghouse) 
Энэ төв нь үндэсний ашгийн бус байгууллага бөгөөд дуу чимээтэй холбоотой хууль тогтоомжийг нэгтгэсэн цахим сантай. Дуу чимээний бохирдлыг арилгах төв нь орчин үеийн шаардлагад нийцсэн Дуу чимээний загвар дүрмийг (одоогийн үйлчилж буй дүрэм 1974 онд батлагдсан) шинэчлэн боловсруулж байна. Энэ хүрээнд Нэгдүгээрт, дуу чимээтэй холбоотой асуудлыг зохицуулж буй хууль тогтоомжуудыг нэгтгэж, нэгдсэн хууль тогтоомжийн цахим сан үүсгэж, тэдгээрийн зохицуулалтуудыг нь ойлгох. Хоёрдугаарт, одоогийн эрх зүйн зохицуулалтаас хэрэгжиж буй болон хэрэгжихгүй байгаа зохицуулалтуудыг ялган салгаж дүн шинжилгээ хийх. Гуравдугаарт, дээрх дүн шинжилгээний үр дүнд дуу чимээний орчин үеийн шаардлагад нийцсэн шинэ дүрэм боловсруулахаар ажиллаж байна.  
Хөдөлмөрийн аюулгүй байдал, эрүүл ахуйн үндэсний хүрээлэн  (National Institute for Occupational Safety and  ealth (NIOS )) нь АНУ-ын Өвчний хяналт, урьдчилан сэргийлэх төвийн харьяа байгууллага юм. Тус хүрээлэн ажилтнуудын ажлын байран дахь дуу чимээний өртөлтийг судалж, зөвшөөрөгдөх дээд хэмжээг тогтоодог. Мөн сонсгол алдагдлаас урьдчилан сэргийлэх судалгаа хийж ажлын байрны дуу чимээтэй холбоотой сонсголын алдагдлаас урьдчилан сэргийлэх зөвлөмж  гарган мөрдүүлж байна. Уг зөвлөмжид зааснаар ажилтан ажлын 8 цагийн турш 85 дб-ээс доогуур чимээнд байх ба тоног төхөөрөмж ашиглалтын эгшин зуурын 140 дб-ээс ихгүй байхыг зөвлөсөн байна.   
Хөдөлмөрийн аюулгүй байдал, эрүүл ахуйн захиргаа  (Occupational Safety and Health Administration (OS A)) нь Хөдөлмөрийн яамны харьяа байгууллага бөгөөд ажилтнуудыг дуу чимээнээс хамгаалах стандарт гаргадаг. Үйлдвэрлэл, үйлчилгээний салбарт 85 дб-ээс их байвал ажил олгогч нь Сонсгол хамгаалах хөтөлбөр хэрэгжүүлэх үүрэг хүлээдэг байна. Сонсголыг хамгаалах хөтөлбөрүүд нь мэргэжлээс шалтгаалсан сонсгол алдагдлаас ажилтнуудыг хамгаалах, урьдчилан сэргийлэх, сонсгол хамгаалахад шаардлагатай мэдлэг, сонсгол хамгаалах хэрэгслээр хангах зорилготой байна. Хөтөлбөр нь дараах агуулгатай. Үүнд: 
· Инженерийн хяналт- Хөтөлбөр хэрэгжүүлэгч нь захиргааны болон инженерийн хяналт тавих үүрэгтэй бөгөөд энэхүү хяналтаар дуу чимээний түвшинг зөвшөөрөгдөх хэмжээнд бууруулах боломжгүй бол ажилтнуудыг хувийн хамгаалах хэрэгслээр хангах;  
· Дуу чимээний хяналт- Ажилтны ажлын байран дахь 8 цагийн дундаж дуу чимээний өртөлт нь 85 дб-ээс дээш байгаа тохиолдолд хяналт тавих; 
· Аудиометрийн тест- 8 цагийн дундаж нь 85 дб-ээс дээш орчинд ажиллаж буй бүх ажилчдыг "аудиометрийн тест"-д хамруулах; 
· Сонсгол хамгаалагч-зөвшөөрөгдсөн дээрх стандарт хэмжээнээс дээш дуу чимээтэй орчинд ажиллаж буй ажилтнуудад үнэ төлбөргүй сонсгол хамгаалах хэрэгслээр ажил олгогч нь хангах; 
· Сургалт- 8 цагийн дундаж нь 85 децибелээс их чимээ шуугианд өртдөг бүх ажилчдад зориулж жил бүр сургалт зохион байгуулах ба сургалтын агуулгад дуу чимээний сонсголд үзүүлэх нөлөө, төрөл бүрийн сонсголын хамгаалагчийн давуу тал, сул тал, аудиометрийн тестийн ач холбогдлын талаар дурдах; 
· Бүртгэл- ажил олгогч нь ажилтны дуу чимээний нөлөөнд өртөлтийн бүх мэдээллийг үнэн зөв бүртгэж хөтлөх үүрэгтэй. 
Холбооны нисэхийн захиргаа (Federal Aviation Administration (FAA)) нь АНУ-ын Засгийн газрын хамгийн том тээврийн агентлаг бөгөөд тус улсын иргэний агаарын тээврийн бүх асуудлыг хариуцдаг. Энэ агентлаг нь агаарын хөлгийн менежмент, хүний нөөц, нисэх буудлуудад стандарт тогтоох чиг үүрэгтэй. Түүнчлэн иргэний агаарын хөлгөөс ялгаруулах дуу чимээний дээд хэмжээг стандартаар тогтоох ба агаарын хөлгийн дуу чимээнд өртөж болзошгүй иргэдэд мэдээлэл өгөх нэгжийг 9 бүс нутагт байгуулсан. Мөн иргэдийн дуу чимээтэй холбоотой санал гомдлыг хүлээн авч шийдвэрлэх Омбудсментай   (Aviation Noise Ombudsman). Нисэх онгоцны чимээ шуугиантай холбоотой санал гомдол болон нисэх онгоцны буудлын захиргаанаас шийдэгдээгүй асуудлын талаар бүсийн Омбудсментай холбогдож болдог.  Дээрх 9 бүс нутгийн төлөөлөгчийн газар АНУ-ын Нисэхийн нийгэмлэгтэй хамтран агаарын хөлгийн дуу чимээг хянах хөтөлбөрийг хэрэгжүүлдэг. 
Холбооны хурдны замын захиргаа  (Federal  ighway Administration (F WA)) нь АНУ-ын Тээврийн яамны харьяа агентлаг юм. Холбооны Хурдны Замын тухай хуульд заасны дагуу хурдны замын дуу чимээг хянах зорилгоор дуу чимээний журмыг боловсруулсан. Уг журамд замын хөдөлгөөний болон барилгын дуу чимээний зөвшөөрөгдөх дээд түвшнийг заасан ба хурдны замын чимээ шуугианыг бууруулах арга хэмжээг тодорхойлсон байдаг.  
Орон сууц, хот байгуулалтын яам  (Department of Housing and Urban Development (  D)) нь АНУ-ын холбооны Засгийн газарт харьяалагддаг гүйцэтгэх байгууллага юм. Эндээс батлагдсан дуу чимээний стандартууд нь иргэдийг оршин суугаа газрынх нь хэт их дуу чимээнээс хамгаалах зорилготой. Жишээлбэл, хүрээлэн буй орчны дуу чимээний нөлөөлөл нь өдөр шөнийн дунджаар 65 дб-ээс хэтэрсэн бүх газрыг дуу чимээний нөлөөлөлд өртсөн бүс гэж үздэг байна. Харин 75 дб-ээс дээш дуу чимээний нөлөөлөлтэй газруудыг "хүлээн зөвшөөрөх боломжгүй" гэж үздэг.  
Тээврийн статистикийн товчоо45 (Bureau of Transportation Statistics) нь Тээврийн яамны харьяа байгууллага бөгөөд нэгдсэн улсын ба муж улсын хэмжээнд агаарын хөлгийн болон авто замын дуу чимээний иж бүрэн мэдээлэлд нэвтрэх нэгдсэн сүлжээ бүхий газрын зургийг бий болгосон байна. Энэхүү газрын зураг нь хот төлөвлөгчид, орон нутгаас сонгогдсон албан тушаалтнууд, эрдэмтэд, оршин суугчдад агаарын тээврийн болон муж хоорондын хурдны замын дуу чимээний хамгийн сүүлийн үеийн мэдээлэл авахад туслах зорилготой юм.  
Муж, орон нутгийн засаг захиргаа тухайн бүс нутгийн дуу чимээг зохицуулсан маш тодорхой дүрэмтэй байдаг. Дуу чимээтэй холбоотой хууль тогтоомжууд нь тухайн хот, мужийн захиргаанаас хамааран харилцан адилгүй байдаг. Зохицуулалтууд нь иргэдэд төвөг учруулахуйц дуу чимээ гаргахыг хориглох ерөнхий хоригийг агуулж болно, эсвэл тухайн өдрийн тодорхой цаг болон зарим үйл ажиллагаанд зөвшөөрөгдөх дуу чимээний түвшний талаар тусгай удирдамж гаргасан байдаг.  
Дуу чимээний бохирдлын эх үүсвэрүүд, тэдгээрээс урьдчилан сэргийлэх, аюулгүй байдлын хяналтын зохицуулалт: 
АНУ-ын дуу чимээний бохирдлын гол эх үүсвэрт нисэх онгоцны буудал, хурдны зам, төмөр зам, дуу чимээ ихээр ялгаруулдаг зарим төрлийн ахуйн тоног төхөөрөмж хамаарагдаж байна.  
Тус улсад дуу чимээний зөвшөөрөгдөх дээд хэмжээ, дуу чимээний үргэлжлэх хугацаа, дуу чимээний эх үүсвэрийг дээр дурдсан холбогдох хууль, дүрэм журам, стандартаар хязгаарлаж байна. Дуу чимээний зөвшөөрөгдөх дээд хэмжээ нь өдрийн цагаар ихэвчлэн өндөр, шөнийн цагаар бага байна. Харин дуу чимээтэй холбоотой дүрэм, журмыг зөрчсөн бол иргэд цагдаа эсвэл эрх бүхий байгууллагад (Байгаль орчныг хамгаалах агентлаг, Холбооны хурдны замын захиргаа гэх мэт) мэдэгдэх бөгөөд тэдгээр байгууллагын администратор (аdministrator) нь газар дээр нь очиж, дуу чимээний түвшинг хэмжиж, бүртгэж, дүгнэлт гаргадаг. Уг дүгнэлтийг үндэслэн эрх бүхий байгууллага торгууль ногдуулж, зөрчлийг арилгах арга хэмжээ авахыг хариуцагчид үүрэг болгодог.  
Чимээгүй нийгэмлэгийн хуульд зааснаар Байгаль орчныг хамгаалах газрын дэргэд Дуу чимээг бууруулах, хянах алба (Office of Noise Abatement and Control)-ыг дахин байгуулсан. Энэ алба нь дараах чиг үүрэгтэй байна. 
· Дуу чимээний эсрэг хөтөлбөр боловсруулахад техникийн туслалцаа үзүүлэх, буцалтгүй тусламж олгох (иргэдэд мэдээлэл олгосноор ахуйн тоног төхөөрөмж худалдан авахдаа анхаарах); 
· Дуу чимээ иргэдийн сэтгэц, бие махбодын эрүүл мэндэд үзүүлэх нөлөөллийг үнэлэх судалгаа хийж үндэсний дуу чимээний хяналтын хөтөлбөрийг хэрэгжүүлэх; 
· Дуу чимээний нөлөөллийг бууруулах хариу арга хэмжээний үр нөлөөг тодорхойлох (хурдны зам, төмөр замын байгууламж, нисэх онгоцны буудлын эргэн тойронд авах арга хэмжээ); 
· Дуу чимээний эрүүл мэндэд үзүүлэх нөлөө, дуу чимээтэй тэмцэх үр дүнтэй аргын талаар хэвлэл мэдээллийн хэрэгслээр мэдээлэл түгээх; 
· Дуу чимээг бууруулах, хянах хөтөлбөрийг дэмжих зорилгоор үндэсний болон бүс нутгийн сургалтын хөтөлбөр, хэрэглэгдэхүүн боловсруулах; 
· Дуу чимээг бууруулах хөтөлбөрийн хэрэгжилтийг хангах зорилгоор их, дээд сургууль болон хувийн хэвшлийн байгууллагуудын чадавхыг ашиглан бүс нутгийн техникийн туслалцааны төвүүдийг байгуулах; 
· Дуу чимээний хяналтын тухай хуулийн хэрэгжилтэд үнэлгээ хийх.  
Дээрх чиг үүргийг хэрэгжүүлэхдээ орон нутгийн төрийн байгууллага болон хувийн хэвшлийн байгууллагуудтай нягт хамтран ажиллаж зохих урамшуулал олгож болдог байна.  
Дуу чимээний бохирдлын томоохон эх үүсвэр нь нисэх онгоцны буудал байдаг. Иймд дуу чимээний хэмжилт, дуу чимээний нөлөөлөл, дуу чимээг бууруулах арга техникийн чиглэлээр мэргэшсэн эрдэмтэд, судалгааны байгууллагатай гэрээ байгуулж нисэх онгоцны буудлын дуу чимээний судалгааг хийдэг байна.  
Дээрх судалгааны агуулга нь Холбооны нисэхийн захиргааны дуу чимээг хэмжих аргачлалын сонголт, эрүүл мэндэд үзүүлэх дуу чимээний нөлөөллийн босго хэмжээ болон нисэх онгоцны буудлуудын дуу чимээг бууруулах хөтөлбөрийн үр нөлөөний үнэлгээ байдаг. 
6.2.4. ХОЛБООНЫ БҮГД НАЙРАМДАХ ГЕРМАН УЛС (ХБНГУ) 
Дуу чимээнээс хамгаалах үйл ажиллагаа гэж дуу чимээнээс сэргийлэх бүхий л арга хэмжээг хэлэх ба бохирдлоос хамгаалах ажлын нэг хэсэг юм. Түүний зорилго нь дуу чимээнээс ангид хүн, амьтны амгалан таатай, аюулгүй байдлыг хангахад оршино. Дуу чимээний хамгаалалтын гол үндэс нь нислэг, авто замын хөдөлгөөн, төмөр зам, аж үйлдвэрийн дуу чимээ зэрэг хүрээлэн буй орчны дуу чимээ, чөлөөт цагийн дуу чимээ болон амгалан тайван байдал алдагдуулахаас хамгаалахад чиглэсэн байдаг байна.  
Дуу чимээнээс хамгаалах асуудал нь хөдөлмөрийн аюулгүй байдал, хүрээлэн буй байгаль орчны хамгаалалтын чухал бүрэлдэхүүн хэсэг юм. Тиймээс бие махбодын, сэтгэл санааны болон эд материалын хохирол учруулахаас сэргийлнэ: 
· Биеийн стресс 
· Биед учруулах хохирол:
· Дуу чимээний дүлийрэл, долгионы гэмтэл 
· Дархлааны системийн гэмтэл 
· Зүрх судасны системийн гэмтэл 
· Сэтгэл санааны стресс 
· Эд хөрөнгийн хохирол, жишээлбэл: дуу чимээний хүчтэй нөлөөллөөс болж үл хөдлөх эд хөрөнгийн үнэлгээ буурах 
Хууль, эрх зүйн орчин 
Дуу чимээний бохирдлоос сэргийлэх талаарх хууль, эрх зүйн зохицуулалтын зорилго нь дуу нэг талаас чимээ үүсгэгч (жишээлбэл, тоног төхөрөөмж ажиллуулагч), нөгөө талаас холбогдох хөршийн хооронд ашиг сонирхлын тэнцвэртэй байдлыг хангахад оршдог байна. Дуу чимээний янз бүрийн төрөл байх боловч ерөнхийдөө Бохирдлоос хамгаалах тухай холбооны хууль (хуулийн бүтэн нэр: Агаарын бохирдол, дуу чимээ, газар хөдлөл зэрэг байгаль орчны таагүй үзэгдлээс сэргийлэх тухай хууль) , түүний хүрээнд салбарлан гарсан дараах дүрэм, журмуудаар зохицуулдаг байна. Үүнд: 
· Замын хөдөлгөөний дуу чимээнээс хамгаалах дүрэм: 
· Орон нутгийн авто замын дуу чимээнээс хамгаалах журам o Холбооны хурдны авто замын хөдөлгөөний дуу чимээнээс хамгаалах журам 
· Төмөр замын долгионы бохирдлыг тооцоолох журам 
· Спортын байгууламжийн дуу чимээнээс хамгаалах дүрэм 
· Замын долгионоос хамгаалах арга хэмжээний дүрэм 
· Хотын барилгын ажлын долгионоос хамгаалах дүрэм (барилга барих төлөвлөлтийн баримжаалах үзүүлэлтүүдийг агуулсан) 
· Тоног төхөөрөмж, машины дуу чимээнээс хамгаалах дүрэм 
· Дуу чимээний газрын зураг боловсруулах дүрэм 
· Дуу чимээнээс хамгаалах техникийн заавар 
Нислэгийн дуу чимээний хувьд өөрийн бие даасан хууль, эрх зүйн орчинтой байдаг байна. Жишээлбэл, Нислэгийн дуу чимээнээс хамгаалах тухай хууль.  
Чөлөөт цагийн дуу чимээний хувьд муж улсууд тус тусдаа “Чөлөөт цагийн дуу чимээний журам”-аар эрх зүйн орчноо бүрдүүлсэн байна. Энэ нь бохирдлоос хамгаалах тухай хуульд заасан спортын дуу чимээнд үл хамаардаг байна. 
Ажлын байран дахь дуу чимээг Хөдөлмөр хамгааллын тухай хууль, Дуу чимээ, доргионоос хамгаалах хөдөлмөр хамгааллын дүрмээр тус тус зохицуулдаг байна. 
Эдгээр дүрэм, журмуудаар ихэвчлэн хязгаарын  үзүүлэлтийг тогтоодоггүй боловч тухайн тохиолдолд зөрөх боломжтой баталгаат болон баримжаалах үзүүлэлтийг тогтоодог байна. Ингэхдээ дуу чимээ үүсгэгч бүрийг авч үздэг. Германы инженерүүдийн холбооны 3722 дугаар журамд замын хөдөлгөөний дуу чимээний нэгдсэн үзүүлэлтийг тодорхойлсон байдаг. 
ХБНГУ-д дуу чимээнээс хамгаалах асуудлыг байгаль орчны асуудал хэмээн хүлээн зөвшөөрч, байгаль орчны бодлогодоо тусгасан байх бөгөөд тогтвортой хөгжлийн үзэл баримтлалд тусгасан дуу чимээнээс хамгаалах талаарх зааврыг баримталдаг байна. Дуу чимээнээс хамгаалах асуудлыг хариуцдаг төрийн захиргааны төв байгууллага нь Хүрээлэн буй орчин, байгаль хамгаалах, барилга болон цөмийн аюулгүй байдал, хэрэглэгчийг хамгаалах холбооны яам юм.  
Бохирдлоос хамгаалах тухай холбооны хууль  
Бохирдлоос хамгаалах тухай холбооны хууль нь хүрээлэн буй орчны эрх зүйд хамаарах бөгөөд хүн, амьтан, ургамал, газрын хөрс, ус, агаар мандал, түүнчлэн соёлын болон бусад эд зүйлсийг хүрээлэн буй орчны аюул хөнөөлөөс хамгаалах, урьдчилан сэргийлэх болон агаар, ус, хөрсний бохирдлыг зайлуулах, багасгахад чиглэсэн байдаг байна.
Бохирдлоос хамгаалах үйл ажиллагааг дараах байдлаар ангилдаг байна. Үүнд: 
· Төхөөрөмжөөс хамаарсан хамгаалалт 
· Бүтээгдэхүүнд хамааралтай хамгаалалт 
· Тээврийн хөдөлгөөнд хамааралтай хамгаалалт 
· Нутаг дэвсгэрт хамааралтай хамгаалалт 
Анх 1974 батлагдсан хуулинд байсан ял шийтгэлийн журмууд нь эрүүгийн байцаан шийтгэх тухай хуулийн 1980 оны шинэчлэлийн дагуу “Хүрээлэн буй орчны эсрэг эрүүгийн гэмт хэрэг” нэртэйгээр уг хуулийн 28 дугаар бүлгийн 327 дугаар зүйл болж орсон байна. 
Мөн Холбооны Үндсэн хуулийн 74 дүгээр зүйлд байсан зан байдалд   хамаарах бохирдлоос хамгаалах тухай заалтыг бүр мөсөн хасаад, муж улсуудын зарим нь бие даасан хууль гаргасан бол зарим нь аюулгүй байдлын тухай ерөнхий хуулиндаа оруулсан байна. 

ДОЛОО. ДҮГНЭЛТ, ЗӨВЛӨМЖ
Дуу чимээний бохирдлын тухай хуулийн хэрэгцээ шаардлагын тандан судалгааны хүрээнд Монгол Улсын хууль тогтоомжийн зохицуулалт нь Дуу чимээний бохирдол буюу байгаль орчинд сөрөг нөлөөлөл үзүүлэх хүчин зүйлийн зохицуулалтыг агуулсан эсэх, нэгдмэл ойлголттой эсэх, зөвхөн стандартаар тус харилцааг зохицуулах нь хангалттай эсэх талаар судаллаа. Энэхүү судалгааны үр дүнд манай улсын Байгаль орчны хууль тогтоомж, тэр дундаа дуу чимээний сөрөг нөлөөллийн эрх зүйн зохицуулалтыг нарийвчлан зохицуулах зайлшгүй шаардлагатай гэсэн дүгнэлтийг тодорхойллоо.
Түүнчлэн дуу чимээний бохирдлын талаар зохицуулсан дийлэнх зохицуулалт нь хөдөлмөрийн аюулгүй байдал болон олон нийтийн орон сууцны дуу тусгаарлалт, замын хөдөлгөөн, автомашины дуу чимээний бохирдлын талаар буюу дуу чимээний эх үүсвэрт холбогдох хязгаарлалтыг хийсэн боловч, дуу чимээний бохирдолд өртөж хохирч буй хүн, хүний үйл ажиллагаатай ойр амьдардаг зэрлэг амьтад, тусгай хамгаалалттай газар нутгийн эко системийг хамгаалахтай холбоотой зохицуулалтууд бөгөөд орчны дуу чимээний зохицуулалт нэгдсэн байдлаар тусгагдаагүй байна. 
Мөн дуу чимээний бохирдол нь байгаль орчны бохирдлын нэг төрөл боловч тусгайлсан эрх зүйн харилцааг зохицуулах бие даасан хуульгүй байна. Жишээ нь Агаарын бохирдолтой холбоотой эрх зүйн харилцааг зохицуулах Агаарын бохирдлын төлбөрийн тухай хууль, хөрсний бохирдолтой холбоотой эрх зүйн харилцааг зохицуулах Хөрс хамгаалах, цөлжилтөөс сэргийлэх тухай хууль, Усны бохирдолтой холбоотй эрх зүйн харилцааг зохицуулах Усны тухай хууль, цацрагийн бохирдолтой холбоотой эрх зүйн харилцааг зохицуулах Цөмийн энергийн тухай хууль батлагдаж хэрэгжиж байна. 
Иймд манай улстай адил төсөөтэй эрх зүйн системтэй улсуудын байгаль орчны тухай хууль тогтоомж болон илүү нарийвчилвал дуу чимээний бохирдолтой холбоотой зохицуулалтыг судлан үзэхэд дийлэнх улсуудын хувьд бие даасан Дуу чимээний бохирдолын тухай хуулийг батлах замаар хүн амын өсөлт, эдийн засгийн өсөлтийн сөрөг үр дагавар болох дуу чимээний бохирдлын харилцааг зохицуулж байна. Манай улсын хувьд ч гэсэн сүүлийн үед нийгэмд үүсээд буй дуу чимээний бохирдолтой холбоотой асуудлуудыг одоогийн эрх зүйн зохицуулалтын хүрээнд  шийдвэрлэхэд хүндрэлтэй байгаа тул бие даасан хууль батлах замаар тус харилцааг зохицуулах шаардлага үүссэн гэж дүгнэлээ. 
Судлаачийн зүгээс хуулийн төслийг боловсруулахдаа субьектив онолыг баримтлах нь зүйтэй гэж үзэж байгааг тэмдэглэн хуулийн төсөл боловсруулахад дараах зүйлсийг тусгах шаардлагатай. 
Хуулийн төсөлд тусгах шаардлагатай зүйлс:
· Дуу чимээний бохирдлын тухай ойлголт 
· Дуу чимээний бохирдлоос урьдчилан сэргийлэх арга зам
· Дуу чимээний бохирдолтой холбоотой хотын стандартуудыг ишлэх
· Дуу чимээний бохирдол үүсгэсэн этгээдэд авах арга хэмжээ, хариуцлага 
· Дуу чимээний бохирдолд өртсөн этгээдийн нөхөн төлбөр гаргуулах эрх, шийдвэрлэх процесс дараалал
· Бохирдуулагчийн эрх үүрэг, авах зарим арга хэмжээ

Хавсралт 1. Хүний эрхэд үзүүлэх үр нөлөө
	Үзүүлэх үр нөлөө:
	Холбогдох асуултууд 
	   Хариулт 
	Тайлбар

	1. Хүний эрхийн суурь зарчмуудад нийцэж буй эсэх

	1.1. Ялгаварлан гадуурхахгүй ба тэгш байх 

	
	1.1.1.Ялгаварлан гадуурхахыг хориглох эсэх
	Тийм
	
	Ямар нэгэн сөрөг нөлөө байхгүй.

	
	1.1.2.Ялгаварлан гадуурхсан буюу аль нэг бүлэгт давуу байдал үүсгэх эсэх
	
	Үгүй
	Ямар нэгэн сөрөг нөлөө байхгүй.

	
	1.1.3. Энэ нь тодорхой бүлгийн эмзэг байдлыг дээрдүүлэхийн тулд авч буй түр, тусгай арга хэмжээ мөн бол Олон улсын болон үндэсний хүний эрхийн хэм хэмжээнд нийцэж буй эсэх
	Тийм
	
	Ямар нэгэн сөрөг нөлөө байхгүй.

	
	1.2. Оролцоог хангах

	
	1.2.1.Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх
	Тийм
	
	Шударга ёсны зарчимд нийцсэн.

	
	1.2.2.Ялангуяа зохицуулалтыг бий болгосноор эрх, хууль ёсны ашиг сонирхол нь хөндөгдөж буй, эсхүл хөндөгдөж болзошгүй иргэдийг тодорхойлсон эсэх 
	Тийм
	
	Шударга ёсны зарчимд нийцсэн. 

	
	1.3. Хууль дээдлэх зарчим ба сайн засаглал, хариуцлага

	
	1.3.1.Зохицуулалтыг бий болгосноор хүний эрхийг хөхиүлэн дэмжих, хангах, хамгаалах явцад ахиц дэвшил гарах эсэх
	Тийм
	
	Шударга, тэгш, эерэг үр дүнтэй  байх нөхцөл, боломжийг бүрдүүлэхэд чиглүүлсэн.

	
	1.3.2.Зохицуулалтын хувилбар нь хүний эрхийн Монгол Улсын олон улсын гэрээ, НҮБ-ын хүний эрхийн механизмаас тухайн асуудлаар өгсөн зөвлөмжид нийцэж байгаа эсэх
	Тийм
	
	Шударга, тэгш, эерэг үр дүнтэй  байх нөхцөл, боломжийг бүрдүүлэхэд чиглүүлсэн.

	
	1.3.3.Хүний эрхийг зөрчигчдөд хүлээлгэх хариуцлагыг тусгах эсэх
	
	Үгүй
	Хамааралгүй.

	2. Хүний эрхийг хязгаарласан зохицуулалт агуулсан эсэх
	2.1. Зохицуулалт нь хүний эрхийг хязгаарлах бол энэ нь хууль ёсны зорилгод нийцсэн эсэх 
	
	Үгүй
	Хуулийн зорилго, шударга ёсонд нийцсэн. 

	
	2.2. Хязгаарлалт тогтоох нь зайлшгүй эсэх 
	
	Үгүй
	Шаардлагагүй.

	3. Жендэрийн эрх тэгш байдлыг хангах тухай хуульд нийцүүлсэн эсэх 
	5.1. Жендэрийн үзэл баримтлалыг тусгасан эсэх
	Тийм
	
	Ямар нэгэн сөрөг нөлөө байхгүй.

	4. 
	5.2.Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх
	Тийм
	
	Ямар нэгэн сөрөг нөлөө байхгүй.





Хавсралт 2. Эдийн засагт үзүүлэх үр нөлөө 
	Үзүүлэх үр нөлөө:
	Холбогдох асуултууд 
	   Хариулт 
	Тайлбар

	1.Дэлхийн зах зээл дээр өрсөлдөх чадвар
 

	1.1.Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх
	

	
Үгүй

	Ямар нэгэн сөрөг нөлөө байхгүй.



	
	1.2.Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх (эдийн засгийн байршил өөрчлөгдөхийг оролцуулан)
	


	Үгүй
	Ямар нэгэн сөрөг нөлөө байхгүй

	
	1.3.Дэлхийн зах зээл дээрх таагүй нөлөөллийг Монголын зах зээлд орж ирэхээс хамгаалахад нөлөөлж чадах эсэх
	
	Үгүй
	Ямар нэгэн сөрөг нөлөө байхгүй

	2.Дотоодын зах зээлийн өрсөлдөх чадвар болон тогтвортой байдал

	2.1.Хэрэглэгчдийн шийдвэр гаргах боломжийг бууруулах эсэх
	
	Үгүй
	Ямар нэгэн сөрөг нөлөө байхгүй

	
	2.2.Хязгаарлагдмал өрсөлдөөний улмаас үнийн хөөрөгдлийг бий болгох эсэх
	
	Үгүй
	 Ямар нэгэн сөрөг нөлөө байхгүй

	
	2.3.Зах зээлд шинээр орж ирж байгаа аж ахуйн нэгжид бэрхшээл, хүндрэл бий болгох эсэх
	
	Үгүй
	 Ямар нэгэн сөрөг нөлөө байхгүй

	
	2.4.Зах зээлд шинээр монополийг бий болгох эсэх
	
	Үгүй
	 Ямар нэгэн сөрөг нөлөө байхгүй

	3.Аж ахуйн нэгжийн үйлдвэрлэлийн болон захиргааны зардал
	3.1.Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх
	
	Үгүй
	Ямар нэгэн сөрөг нөлөө байхгүй

	
	3.2.Санхүүжилтийн эх үүсвэр олж авахад нөлөө үзүүлэх эсэх
	
	Үгүй
	Ямар нэгэн сөрөг нөлөө байхгүй

	
	3.3.Зах зээлээс тодорхой бараа бүтээгдэхүүнийг худалдан авахад хүргэх эсэх
	
	Үгүй
	Ямар нэгэн сөрөг нөлөө байхгүй

	
	3.4.Бараа бүтээгдэхүүний борлуулалтад ямар нэг хязгаарлалт, эсхүл хориг тавих эсэх
	
	Үгүй
	Ямар нэгэн сөрөг нөлөө байхгүй

	
	3.5.Аж ахуйн нэгжийг үйл ажиллагаагаа зогсооход хүргэх эсэх
	
	Үгүй
	Ямар нэгэн сөрөг нөлөө байхгүй

	4.Мэдээлэх үүргийн улмаас үүсч байгаа захиргааны зардлын ачаалал
	4.1. Хуулийн этгээдэд захиргааны шинж чанартай нэмэлт зардал (Тухайлбал, мэдээлэх, тайлан гаргах г.м) бий болгох эсэх

	
	Үгүй
	Ямар нэгэн сөрөг нөлөө байхгүй.

	5.Өмчлөх эрх
	5.1.Өмчлөх эрхийг (үл хөдлөх, хөдлөх эд хөрөнгө, эдийн бус баялаг зэргийг) хөндсөн зохицуулалт бий болох эсэх
	
	Үгүй
	 Ямар нэгэн сөрөг нөлөө байхгүй

	
	5.2.Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх
	
	Үгүй
	 Ямар нэгэн сөрөг нөлөө байхгүй

	
	5.3.Оюуны өмчийн (патент, барааны тэмдэг, зохиогчийн эрх зэрэг) эрхийг хөндсөн зохицуулалт бий болгох эсэх
	
	Үгүй
	 Ямар нэгэн сөрөг нөлөө байхгүй

	6.Инноваци болон судалгаа шинжилгээ
	6.1.Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх
	Тийм
	
	Ямар нэгэн сөрөг нөлөө байхгүй

	
	6.2.Үйлдвэрлэлийн шинэ технологи болон шинэ бүтээгдэхүүн нэвтрүүлэх, дэлгэрүүлэхийг илүү хялбар болгох эсэх
	
	Үгүй
	 Ямар нэгэн сөрөг нөлөө байхгүй

	7.Хэрэглэгч болон гэр бүлийн төсөв
	7.1.Хэрэглээний үнийн түвшинд нөлөө үзүүлэх эсэх
	
	Үгүй
	 Ямар нэгэн сөрөг нөлөө байхгүй

	
	7.2.Хэрэглэгчдийн хувьд дотоодын зах зээлийг ашиглах боломж олгох эсэх
	
	Үгүй
	 Ямар нэгэн сөрөг нөлөө байхгүй

	
	7.3.Хэрэглэгчдийн эрх ашигт нөлөөлөх эсэх
	
	Үгүй
	 Ямар нэгэн сөрөг нөлөө байхгүй

	
	7.4.Хувь хүний/гэр бүлийн санхүүгийн байдалд (шууд буюу урт хугацааны туршид) нөлөө үзүүлэх эсэх
	
	Үгүй
	Ямар нэгэн сөрөг нөлөө байхгүй.

	8.Тодорхой бүс нутаг, салбарууд
	8.1.Тодорхой бүс нутагт буюу тодорхой нэг чиглэлд ажлын байрыг шинээр бий болгох эсэх
	тийм
	
	Нийгмийн ажилтны ажлын байрыг шинээр бий болгоно.

	
	8.2.Тодорхой бүс нутагт буюу тодорхой нэг чиглэлд ажлын байр багасгах чиглэлээр нөлөө үзүүлэх эсэх
	
	Үгүй
	 Ямар нэгэн сөрөг нөлөө байхгүй

	
	8.3.Жижиг, дунд үйлдвэр, эсхүл аль нэг салбарт нөлөө үзүүлэх эсэх
	
	Үгүй
	 Ямар нэгэн сөрөг нөлөө байхгүй

	9.Төрийн захиргааны байгууллага
	9.1.Улсын төсөвт нөлөө үзүүлэх эсэх
	Тийм
	
	Нийгмийн ажилтны ажлын байрны орон тоог нэмэгдүүлэх, хүүхэд хамгааллын үйлчилгээний зардал нэмэгдэх

	
	9.2.Шинээр төрийн байгууллага байгуулах, эсхүл төрийн байгууллагад бүтцийн өөрчлөлт хийх шаардлага тавигдах эсэх
	
	Үгүй
	 Ямар нэгэн өөрчлөлт гарахгүй

	
	9.3.Төрийн байгууллагад захиргааны шинэ чиг үүрэг бий болгох эсэх
	
	Үгүй
	Ямар нэгэн шинэ чиг үүрэг үүсгэхгүй

	10.Макро эдийн засгийн хүрээнд
	10.1.Эдийн засгийн өсөлт болон ажил эрхлэлтийн байдалд нөлөө үзүүлэх эсэх
	
	Үгүй
	 Ямар нэгэн өөрчлөлт гарахгүй.

	
	10.2.Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх
	
	Үгүй
	 Ямар нэгэн өөрчлөлт гарахгүй

	
	10.3.Инфляци нэмэгдэх эсэх
	
	Үгүй
	 Ямар нэгэн сөрөг нөлөө байхгүй

	11.Олон улсын харилцаа
	11.1.Монгол Улсын олон улсын гэрээтэй нийцэж байгаа эсэх
	Тийм
	
	 Ямар нэгэн байдлаар зөрчилдөхгүй. Олон улсын гэрээ, хэлэлцээртэй нийцнэ.





Хавсралт 3. Нийгэмд үзүүлэх үр нөлөө 
	Үзүүлэх үр нөлөө:
	Холбогдох асуултууд 
	   Хариулт 
	       Тайлбар

	1.Ажил эрхлэлтийн байдал, хөдөлмөрийн зах зээл
	1.1.Шинээр ажлын байр бий болох эсэх
	Тийм
	
	Хүүхэд хамгааллын салбарын нийгмийн ажилтны ажлын байр нэмэх

	
	1.2.Шууд болон шууд бусаар ажлын байрны цомхотгол бий болгох эсэх
	
	Үгүй
	Ямар нэгэн сөрөг нөлөө байхгүй

	
	1.3.Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх
	
	Үгүй
	Ямар нэгэн өөрчлөлт гарахгүй

	
	1.4.Тодорхой насны хүмүүсийн ажил эрхлэлтийн байдалд нөлөөлөх эсэх
	
	Үгүй
	Ямар нэгэн сөрөг нөлөө байхгүй

	2.Ажлын стандарт, хөдөлмөрлөх эрх
	2.1.Ажлын чанар, стандартад нөлөөлөх эсэх
	тийм
	
	Эерэг нөлөө үзүүлнэ.

	
	2.2.Ажилчдын эрүүл мэнд, хөдөлмөрийн аюулгүй байдалд нөлөөлөх эсэх
	тийм
	
	Эерэг нөлөө үзүүлнэ.

	
	2.3.Ажилчдын эрх, үүрэгт шууд болон шууд бусаар нөлөөлөх эсэх
	тийм
	
	Нийгмийн ажилтнуудыг чадавхжуулах, сургах

	
	2.4.Шинээр ажлын стандарт гаргах эсэх
	тийм
	
	Эерэг нөлөө үзүүлнэ.

	
	2.5.Ажлын байранд технологийн шинэчлэлийг хэрэгжүүлэхтэй холбогдсон өөрчлөлт бий болгох эсэх
	тийм 
	
	Нийгмийн ажлын үйлчилгээний нэгдсэн системийг хөгжүүлнэ.

	3.Нийгмийн тодорхой бүлгийг хамгаалах асуудал
	3.1.Шууд болон шууд бусаар тэгш бус байдал үүсгэх эсэх
	
	Үгүй
	Ямар нэгэн сөрөг нөлөө байхгүй

	
	3.2.Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэршээлтэй иргэд, ажилгүй иргэд, үндэстний цөөнхөд гэх мэт
	
	Үгүй
	Ямар нэгэн сөрөг нөлөө байхгүй

	
	3.3.Гадаадын иргэдэд илэрхий нөлөөлөх эсэх
	
	Үгүй
	Ямар нэгэн сөрөг нөлөө байхгүй

	4.Төрийн удирдлага, сайн засаглал, шүүх эрх мэдэл, хэвлэл мэдээлэл, ёс суртахуун
	4.1.Засаглалын харилцаанд оролцогчдод нөлөөлөх эсэх
	
	Үгүй
	Ямар нэгэн сөрөг нөлөө байхгүй

	
	4.2.Төрийн байгууллагуудын үүрэг, үйл ажиллагаанд нөлөөлөх эсэх
	тийм
	
	Аймаг, сум, баг, нийслэл, дүүрэг, хорооны мэргэжлийн нийгмийн ажилтны тоо нэмэгдсэнээр хүүхэд хамгааллын үйлчилгээний анар, үр дүн сайжирна.

	
	4.3.Төрийн захиргааны албан хаагчдын эрх, үүрэг, харилцаанд нөлөөлөх эсэх
	
	Үгүй
	Ямар нэгэн өөрчлөлт гарахгүй

	
	4.4.Иргэдийн шүүхэд хандах, асуудлаа шийдвэрлүүлэх эрхэд нөлөөлөх эсэх
	
	Үгүй
	 Ямар нэгэн сөрөг нөлөө байхгүй

	
	4.5.Улс төрийн нам, төрийн бус байгууллагын үйл ажиллагаанд нөлөөлөх эсэх
	
	Үгүй
	Ямар нэгэн өөрчлөлт гарахгүй

	5.Нийтийн эрүүл мэнд, аюулгүй байдал
	5.1.Хувь хүн/нийт хүн амын дундаж наслалт, өвчлөлт, нас баралтын байдалд нөлөөлөх эсэх
	тийм
	
	Бүх шатанд, бүх салбарт мэргэжлийн нийгмийн ажилтан ажилласнаар иргэдийн эрүүл мэнд, нийгэм, сэтгэл зүйн байдалд эерэг үр дүн гарна. Хүчирхийллийн улмаас хохирох явдлыг бууруулахад мэргэжлийн ажилтнууд ажилласнаар эерэг нөлөө үзүүлнэ.

	
	5.2.Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эсэх
	
	Үгүй
	Ямар нэгэн сөрөг нөлөө байхгүй

	
	5.3.Хүмүүсийн амьдралын хэв маяг (хооллолт, хөдөлгөөн, архи, тамхины хэрэглээ)-т нөлөөлөх эсэх
	тийм
	
	Эерэг нөлөө үзүүлнэ.

	6.Нийгмийн хамгаалал, эрүүл мэнд, боловсролын систем
	6.1.Нийгмийн үйлчилгээний чанар, хүртээмжид нөлөөлөх эсэх
	Тийм
	
	Эерэг нөлөө үзүүлнэ.

	
	6.2.Ажилчдын боловсрол, шилжилт хөдөлгөөнд нөлөөлөх эсэх
	
	Үгүй
	
Ямар нэгэн сөрөг нөлөө байхгүй. 

	
	6.3.Иргэдийн боловсрол (төрийн болон хувийн хэвшлийн боловсролын байгууллага) олох, мэргэжил эзэмших, давтан сургалтад хамрагдахад сөрөг нөлөө үзүүлэх эсэх
	
	Үгүй
	Ямар нэгэн сөрөг нөлөө байхгүй

	
	6.4.Нийгмийн болон эрүүл мэндийн үйлчилгээ авахад сөрөг нөлөө үзүүлэх эсэх
	
	Үгүй
	Ямар нэгэн сөрөг нөлөө байхгүй

	
	6.5.Их, дээд сургуулиудын үйл ажиллагаа, өөрийн удирдлагад нөлөөлөх эсэх
	тийм
	
	 Эерэг нөлөө үзүүлнэ.

	7.Гэмт хэрэг, нийгмийн аюулгүй байдал
	7.1.Нийгмийн аюулгүй байдал, гэмт хэргийн нөхцөл байдалд нөлөөлөх эсэх
	тийм
	
	Гэмт хэргээс урьдчилан сэргийлэх, дахин үйлдэхгүй байх явдал сайжирч, эерэг нөлөө гарна.

	
	7.2.Хуулийг албадан хэрэгжүүлэхэд нөлөөлөх эсэх
	
	Үгүй
	Ямар нэгэн сөрөг нөлөө байхгүй

	
	7.3.Гэмт хэргийн илрүүлэлтэд нөлөө үзүүлэх эсэх
	тийм
	
	Хамтарсан баг, Анхан шатны нэгж дээр ажиллах нийгмийн ажилтны оролцооны нөлөөгөөр гэмт хэргийн илрүүлэлтэд эерэг нөлөө үзүүлнэ.

	
	7.4.Гэмт хэргийн хохирогчид, гэрчийн эрхэд сөрөг нөлөө үзүүлэх эсэх
	
	Үгүй
	Ямар нэгэн сөрөг нөлөө байхгүй

	8.Соёл
	8.1.Соёлын өвийг хамгаалахад нөлөө үзүүлэх эсэх
	
	Үгүй
	Ямар нэгэн өөрчлөлт гарахгүй

	
	8.2.Хэл, соёлын ялгаатай байдал бий болгох эсэх, эсхүл уг ялгаатай байдалд нөлөөлөх эсэх
	тийм
	
	Ялгаварлан гадуурхалтыг устгахад нийгмийн ажилтны оролцоо, мэргэшсэн байдал эерэг нөлөө үзүүлнэ.

	
	8.3.Иргэдийн түүх, соёлоо хамгаалах оролцоонд нөлөөлөх эсэх
	
	Үгүй
	Ямар нэгэн өөрчлөлт гарахгүй





Хавсралт 4. Байгаль орчинд үзүүлэх үр нөлөө 
	Үзүүлэх үр нөлөө:
	Холбогдох асуултууд 
	   Хариулт 
	       Тайлбар

	1. Агаар
	1.1.Зохицуулалтын хувилбарын үр дүнд агаарын бохирдлыг нэмэгдүүлэх эсэх
	
	үгүй
	Хамааралгүй

	2.Зам тээвэр, түлш, эрчим хүч
	2.1.Ажлын чанар, стандартад нөлөөлөх эсэх
	
	 үгүй
	Хамааралгүй

	
	2.2.Эрчим хүчний хэрэглээг нэмэгдүүлэх эсэх
	
	 үгүйүгүй

	Хамааралгүй

	
	2.3.Эрчим хүчний үйлдвэрлэлд нөлөө үзүүлэх эсэх
	
	 үгүй
	Хамааралгүй

	
	2.4.Тээврийн хэрэгслийн агаарын бохирдлыг нэмэгдүүлэх эсэх
	
	 үгүй
	Хамааралгүй

	3.Ан амьтан, ургамлыг хамгаалах
	3.1.Ан амьтны тоо хэмжээг бууруулах эсэх
	
	Үгүй
	Ямар нэгэн сөрөг нөлөө байхгүй

	
	3.2.Ховордсон болон нэн ховор амьтан, ургамалд сөргөөр нөлөөлөх эсэх 
	
	Үгүй
	Ямар нэгэн сөрөг нөлөө байхгүй

	
	3.3.Ан амьтны нүүдэл, суурьшилд сөргөөр нөлөөлөх эсэх
	
	Үгүй
	Ямар нэгэн сөрөг нөлөө байхгүй

	4.Усны нөөц
	4.1.Газрын дээрх ус болон гүний ус, цэвэр усны нөөцөд сөргөөр нөлөөлөх эсэх
	
	Үгүй
	Ямар нэгэн сөрөг нөлөө байхгүй

	
	4.2.Усны бохирдлыг нэмэгдүүлэх эсэх
	
	үгүй
	Ямар нэгэн өөрчлөлт гарахгүй

	
	4.3.Ундны усны чанарт нөлөөлөх эсэх
	
	Үгүй
	Ямар нэгэн өөрчлөлт гарахгүй

	5.Хөрсний бохирдол
	5.1.Хөрсний бохирдолтод нөлөөлөх эсэх
	
	үгүй
	Ямар нэгэн сөрөг нөлөө байхгүй

	
	5.2.Хөрсийг эвдэх, ашиглагдсан талбайн хэмжээг нэмэгдүүлэх эсэх
	
	Үгүй
	Ямар нэгэн сөрөг нөлөө байхгүй

	6.Газрын ашиглалт
	6.1.Ашиглагдаагүй байсан газрыг ашиглах эсэх
	
	үгүй
	Хамааралгүй

	
	6.2.Газрын зориулалтыг өөрчлөх эсэх
	
	Үгүй
	
Хамааралгүй 

	
	6.3.Экологийн зориулалтаар хамгаалагдсан газрын зориулалтыг өөрчлөх эсэх
	
	Үгүй
	Хамааралгүй

	7.Нөхөн сэргээгдэх/нөхөн сэргээгдэхгүй байгалийн баялаг
	7.1.Нөхөн сэргээгдэх байгалийн баялгийг өөрөө нөхөн сэргээгдэх чадавхийг нь алдагдуулахгүйгээр зохистой ашиглах эсэн
	
	үгүй  үгүй

	Хамааралгүй 

	
	7.2.Нөхөн сэргээгдэхгүй байгалийн баялгийн ашиглалт нэмэгдэх эсэх
	
	Үгүй
	Хамааралгүй

